urria 2015 – Baigera\nLizarrusti – Lareo – Ataun ibilaldia\nOn urria 8, 2015 urria 13, 2015 By webaigeraIn Ibilaldiak,Kategoriarik gabe\nMaiatzaren 23an 18 lagun Joan ginen Azpeititik Lizarruzti - Lareo - Ataun mendi ibilaldira. San Martin egoitza aurretik goizeko 08:30ean irtenda. Autobusez Lizarrusti gainera, handik Lareo urtegira eta, atsedenaldi txiki baten ondoren, Ataun Aiara eta handik autoabusez Ataun San Martinera. Bertan hamabietako ederra eta siesta egiteko gogo ederrarekin autobusez etxera, 14:30 aldera. Jubilatuek sasoiko gaudela …\nIrakurtzen jarraitu Lizarrusti – Lareo – Ataun ibilaldia\nAdinekoentzako etxez etxeko gaueko zerbitzua Azpeitian\nOn urria 7, 2015 By webaigeraIn Elkartea,Kategoriarik gabe\nAzpeitiko udaleko Gizarte Zerbitzuetako arloak martxan ipini du Iraurgi Berritzenen laguntzarekin batera antolatu duen zerbitzu berri hau. Esperientzia pilotu bat da Azpeitian gauzatuko dena eta ondoren beste herrietara ere zabaltzea da asmoa eta helburua. Adineko pertsonentzat antolatu da zerbitzu hau. Beharra duen adineko edozein pertsonari dago zuzendua. Udaletxeko Gizarte Zerbitzuetako arduradunek eta Iraurgi Berritzenek gizarte …\nIrakurtzen jarraitu Adinekoentzako etxez etxeko gaueko zerbitzua Azpeitian\nValvanera (Errioxa) ibilaldia\nOn urria 6, 2015 urria 6, 2015 By webaigeraIn Ibilaldiak,Kategoriarik gabe\nIrailak 24ean antolatuta bezala Valvanerara abiatu ginen, 9:00 aldera irten genuen atzerapen pixka batekin. Gasteiz aldean hamarretakoa egin ondoren berriz ere bidean jarri ginen VALVANERAKO MONASTERIORA 12:15 aldera iritsi ginen. Han zegoen gure zain Monje gazte bat, berarekin ikusi genuen eliza, eta klaustroa histori pixkarekin batera, baita ere ezan zigun nola egiten zuten …\nIrakurtzen jarraitu Valvanera (Errioxa) ibilaldia\nErretiro-pentsioen datuak Hego Euskal Herrian\nOn urria 5, 2015 urria 5, 2015 By webaigeraIn Arlo soziala,Kategoriarik gabe\nGaur egun, (2015eko uztaila) era ezberdinetako 660.008 erretiro-pentsiodun daude Hego Euskal Herrian. Batez beste, 1.056 € kobratzen dute hileko, baina 600 €/hileko kopuruaren azpitik kobratzen dute gehienek. Erretiro-pentsioak guztira, 660.008 dira. Batez besteko pentsioa 1.056 € da hileko. 150 € eta 350 € artean %6,4 = 40.240 351 € eta 600 € artean %38,4 = …\nIrakurtzen jarraitu Erretiro-pentsioen datuak Hego Euskal Herrian\nAltafulla Ebroren deltara ibilaldia\nOn urria 1, 2015 urria 5, 2015 By webaigeraIn Ibilaldiak,Kategoriarik gabe\nAzpeitia eta Zestoako jubilatuen elkarteek antolatu zuten irteera honetan 48k hartu genuen parte. Lehenengo egunean Azpeititik irten eta Zaragozan egin genuen lehen geldialdia. Bertan bazkaldu eta Pilarreko basilika ikusi genuen, baita bere aldameneko Seoko eliza ere, bere tapizatu zoragarriak ikusiz. Kalean beste bueltatxo bat eman ondoren autobusean Altafullara. Herri hau ezagutuz, itsas ertzean bueltatxo bat …\nIrakurtzen jarraitu Altafulla Ebroren deltara ibilaldia


Gure gaitzespenik sendo eta irmoena Bartzelona hirian gaur arratsaldean egin den eraso terroristaren aurrean.\n17 Abuztua | EBB\n(1) Gure gaitzespenik sendo eta irmoena Bartzelona hirian gaur arratsaldean egin den eraso terroristaren aurrean. Erasoan pertsona errugabek beren bizia galdu dute. Ez dago helbururik ez kausarik ezta federik ere, indarkeria justifikatu dezaketenik, eta berdin dio indarkeria yihadista edo bestelakoa den. Hala erakutsi du Historiak epoka desberdinetan. Euskal herritarrak horren lekuko izan gara sarri. Gure adeitasuna eta hurbiltasuna biktima guztien senide, lagun eta adiskideei. Gure elkartasuna Catalunyako herritar guztiekin.\n(2) Europar Batasuna aspaldi honetan hainbat eraso terroristen eszenatoki izan da eta europarrak bake, askatasun eta demokraziaren erreferente egin gaituzten baloreak indartu eta aldeztu behar ditu. Halako basakeriek eragiten duten mina eta amorrua handiak diren arren, gure uste sendoak berresten ditugu eta halako eraso terroristen aurrean erantzun bakarra dagoela azpimarratzen dugu, hau da, demokrazia, bake eta askatasun handiagoak.\n(3) Legearen indar osoak erori behar du hurkoak erailtzeko eta hiltzeko prest daudenengan. Zentzu honetan, ekintza suizida eta indiskriminatuen egileak aurkitzeko eta neutralizatzeko lana zeinen zaila den jakinda, Europako agintariei eskatzen diegu talde eta pertsona hauek ikertzen dituzten inteligentzia taldeen lanak indartzea.\n(4) Beharrezko gertatzen da segurtasun alorretik erantzutea, baina inola ere ezin da gainditu legeei eta pertsona guztien eskubideei zor zaien errespetua. Zentzu honetan, beste behin ere, euskal hiritargoari eskatu nahi diogu kolektiboak seinalatzeko edo estigmatizatzeko tentaldian eror ez dadin, ankerkeria horren errudun ez izateaz aparte, zentzugabekeria honen kaltetu nagusiak direlako. Gizarte bidezkoagoa, integratuagoa, gardenagoa eta arrazakeria eta xenofobia adierazpenik gabeko gizartearen alde egitea bakearen eta askatasunaren alde lan egitea da. Lan hori gu guztion erantzukizuna da, pertsonena eta botere publikoena.\n(5) Amorruz eta harriduraz beteta aurkitzen garen une honetan, egokia da gogoratzea euskal hiritargoaren gehiengo nagusiak, kataluniar hiritargoaren gehiengo nagusiak eta europar hiritargoaren gehiengo nagusiak fanatismo eta indarkeriaren aurrean bakea, askatasuna, demokrazia, hitza eta elkarbizitza aldezten ditugula. Azken finean, basakeria hori irmotasun osoz borrokatu nahi dugula, baina beti gizalegez eta humanismoan oinarrituta.


Energia eskasiak osasunean eragiten duenekoa - Zientzia Kaiera\nEnergia eskasiak osasunean eragiten duenekoa\nBartzelonan egindako azterketa batek ondorioztatu du pobrezia energetikoak eragin esanguratsua duela kinka horretan dauden lagunen osasunean. Besteak beste, bronkitisarekin eta depresioarekin lotu dute etxea behar beste berotu ezin izatea.\nEzaguna da hainbat eta hainbat faktorek osasunean eragiten dutela, baina beti ez da erraza faktore horien garrantzia eta eragin zehatza ezagutzea. Tartean gaixotasun larriak daudenean, are garrantzitsuagoa da lotura horiek argitzea, eta polemika galantak sortu ohi dira horren harira. Agian adibiderik ezagunenak dira minbizia izateko joera indartzen duten faktoreen inguruan Osasunaren Munduko Erakundeak egiten dituen berrikuspenak, baina, horiez gain, sarritan argitaratzen dira hain mediatikoak ez diren ikerketak.\nHalakoetan, normalean arazorik handiena da oso zaila dela eraginak maila molekularrean frogatzea, eta, ezinbestean, korrelazioen munduan sartu beharra dagoela. Horien bitartez, aldagaien arteko lotura estatistikoei erreparatzen zaie. Gehienetan, datu medikoak bizi-ohiturekin edota ingurumenean dauden faktoreekin alderatzen dira, atzean horien arteko kausalitatea egon ote daitekeen argitu aldera. Normalean halako ikerketek ezin dute finkatu behin betiko kausalitate bat, baina, abiapuntu duten oinarri estatistikoaren eta azterketaren diseinuaren kalitatearen arabera, arreta sakonagoa merezi duten gaiei buruz oso zantzu interesgarriak eman ditzakete.\n1. irudia: Familiaren egoera sozioekonomikoa, etxearen errendimendu energetikoa eta energiaren prezioak. Hiru faktore horiek eragiten dute pobrezia energetikoa, egileen arabera. (Argazkia: Alexander Popov / Unsplash)\nHau bereziki garrantzitsua da oso gutxi landu izan diren harreman posibleen kasuan. Horren adibide argia da pobrezia energetikoak osasunean izan dezakeen eragina. Orain arte, ikerketa gutxi egin dira horren inguruan, mendebaldeko herrialde garatuen kasuan bederen. Gaia gehiago landu da, ordea, garapen bidean dauden herrialdeetako etxeen barruan kozinatzeko zein berotzeko erabiltzen diren suteen kutsadurari dagokionez: bereziki errekuntzaren ondorioz sortutako karbono monoxidoa da kalte gehien eragiten duena; batzuetan, gainera, heriotza ere ekar dezake, ohartu gabeko intoxikazioen bidez.\nHerrialde garatuetan, berriz, pobrezia energetikoa etxebizitzaren behar energetikoak behar bezala asetzeko ezintasunarekin lotu ohi da. Egoera horrek osasunean izan dezakeen eragina aztertu du ikertzaile talde batek. Kasu honetan, Bartzelonako datuak baliatu dituzte, bertan eskuragarri izan dituztelako pobrezia energetikoko egoeran dauden bizilagunen datu base bat, eta horiei inkesta bat egin diete. Gaceta Sanitaria aldizkarian argitaratutako zientzia artikulu batean azaldu dituzte emaitzak.\nPobrezia energetikoaren aurka Bartzelonako Udalak egin zuen programa baten barruan dauden 2.470 lagunen datuak jaso dituzte azterketan (1.799 emakumezko eta 671 gizonezko), eta datuok 2016an egindako osasun publikoaren gaineko inkesta baten arabera energiaren alorrean aparteko arazorik ez duten 2.608 lagunekoekin alderatu dituzte (kasu honetan, 1.393 emakumezko eta 1.215 gizonezko).\nEnergía, la justa lelopean, 2016an populazio zaurgarrietan pobrezia energetikoa arintzeko egitasmo hori abiatu zuten Bartzelonan. Programak hiru oinarri izan zituen, emaitzen analisia egin zuen ebaluazio batean azaltzen denez: efizientzia energetikoa ahalbidetzeko ohiturak sustatzea, bonu sozialaren tramitazioaren bitartez aurrezkia lortzea, eta etxeetan kontsumo baxuko bonbillak jartzea.\nEgileek azaldu dutenez, etxe barruan behar adinako beroa eta bestelako bizi-baldintza egokiak ez izateagatik, neguan heriotzen eta gaixotasunen tasak handitu direla ondorioztatu da aurreko ikerketa batzuetan. Horietan, arnas sistemari eta sistema kardiobaskularrari lotutako arazoak aurkitu dira, eta baita osasun mentalari dagozkionak. Baina orain arte ez da jorratu horrelako ikerketarik Europa hegoaldean.\n2. irudia: Argindarra, gasa eta bestelako baliabide energetikoak ezinbestekoak dira gutxieneko bizi kalitate bat mantentzeko, baina arazo ekonomikoak dituzten familia askok ezin dituzte nahi adina erabili, prezio altuak direla eta. (Argazkia: Brett Jordan / Unplash)\nDiotenez, Europar Batasunaren baitan, arazoa bereziki kezkagarria da ekialdeko eta hegoaldeko herrialdeetan, eta egoera larriagoa egin zen 2008tik aurrera higiezinen burbuilak eztanda egin zuenetik. Klima epelagoa izan arren, egileek argudiatu dute Europa hegoaldeko herrialdeek arazoarekiko zurgarritasun handiagoa dutela, babes sozialerako sistemak “zatikatuta eta gutxi garatuta” daudelako, berotze sistema egokiak faltan daudelako, eta etxebizitzen kalitatea txarragoa delako. “Egoera ondorengo faktoreen elkarrekintzari lepora dakioke: batetik, etxebizitzaren alorreko politika eskasei; bestetik, truke-balioa beharrean erabilera-balioa lehenesten duen eta merkatura bideratuta dagoen etxebizitzen produkzioari. Eskuragarria, egokia eta kalitatezkoa den etxebizitza bat izateko eskubidean txarrerako eragiten du bigarren faktoreak”.\nInkestan, norberak informatutako osasun egoera kontuan hartu dute. Hau da, inkestatutakoak izan dira haien osasun egoeraren berri eman dutenak. Baina egileek babestu dute datu horien balioa. Ikerketaren egile nagusi Juli Carrere soziologoak posta elektroniko bitartez argitu duenez, beste ikerketa batzuek erakutsi dute osasun erregistroak eta norberak emandako erantzunak maila handi batean bat etorri ohi direla.\n“Oro har, nolakoa da zure osasun egoera?” galdetu diete parte hartzaileei. Modu berean, aurreko 12 hilabeteetan asma, bronkitis kronikoa, depresioa edota antsietatea izan ote duten galdetu zaie. Haien etxeetan dagoen egoera ere izan dute hizpide: tenperatuta egokia mantentzen duten, edota fakturak ordaintzeko zailtasunik izan ote duten; etxebizitzen egoeraz ere galdetu diete. Datu horiekin guztiekin, hiru mailatan sailkatu dituzte parte hartzaileak: pobrezia energetikoko maila baxua, ertaina edo altua.\nBronkitis kronikoa izateko aukera 4,9 aldiz handiagoa da pobrezia energetikoa duten emakumezkoetan, eta 5,4 aldiz handiagoa gizonezkoetan. Osasun mentalari dagokionez, depresioa eta antsietatea izateko aukera 3,3 aldiz handiagoa da emakumezkoen artean, gizonezkoetan 4 aldiz handiagoa izanik. Ikertzaileek diotenez, familien egoeraren eta osasunaren arteko lotura indartsuagoa da pobrezia energetikoa handiagoa den kasuetan. Aldagai guztietan aurkitu dute harremana, batean izan ezik: gizonezkoek informatutako bronkitis kronikoa.\nEgileek hiru faktore jo dituzte egoeraren abiapuntutzat: familiaren egoera sozioekonomikoa, etxearen errendimendu energetikoa eta energiaren prezioak. Faktore horiek, noski, testuinguru politiko, sozial eta ekonomiko zabalago baten barruan daudela ohartarazi dute. “Umeak, adineko pertsonak, emakumeak, etorkinak eta klase baxuko populazioak zaurgarriagoak dira pobrezia energetikoaren aurrean”, idatzi dute. Arazoaren tamaina ikusita, gaia jorratuko duten “politika publikoen beharra” nabarmendu dute.\nCarrere, Juli; Peralta, Andres; Oliveras, Laura; López, María José; Marí-Dell’Olmo, Marc; Benach, Joan; Novoa, Ana M. (2020). Energy poverty, its intensity and health in vulnerable populations in a Southern European city. Gaceta Sanitaria. DOI: https://doi.org/10.1016/j.gaceta.2020.07.007\nArgitalpen-data: 2021/01/18 · Atala: Kolaborazioak\nHerrialde baten pobrezia-indizea formula matematiko baten bidez hiru aldagairen arabera adieraztea lortu du Oihana Aristondo UPV/EHUko ikertzaileak. Europako 25 herrialdetan […]\nAmaia Portugal Baliabide gutxirekin bizi diren haurren garuna, oro har, batez bestekoa baino motelago garatzen da. Batez ere, ikasketa eta […]


Lehen urteak PolonianAldatu\nPolitikaren hasiera Polonian eta SuitzanAldatu\nAlemaniar sozialdemokrazian parte-hartzeaAldatu\n1898ko udan Rosa Luxemburgek Reformismusstreit eztabaidan parte hartu zuen, SPD eta alemaniar sozialdemokrazia zartatu zuen eztabaida handia: Eduard Bernstein teorikoak ideia marxista iraultzaileak errebisatzea proposatu zuen, SPDk jarraitzen zuen ildo iraultzailea albo batera utzi eta klase ertainak ere barneratuko zituen alderdi handi bat sortzea proposatuz. 1899an Rosa Luxemburgek zazpi atal zituen artikulu luze bat argitaratu zuen, Sozialreform oder Revolution? (euskaraz, osorik:\nErreforma edo iraultza) Bernsteinek proposaturiko argudio guztiak ezbaian jarriz. Bertan, argudiatu zuen kapitalaren eta lanaren arteko desberdintasun kritikoa bakarrik suntsitu zitekeela proletargoak boterea lortu eta ekoizpen-metodoekin lotutako aldaketa iraultzaileak egiten baziren. Bere nahia zen errebisionistak SPDtik kaleratzea, baina ez zen gertatu, nahiz eta Karl Kautskyren gidaritzapean alderdiak printzipio marxistak mantendu zituen. Erreforma edo iraultza artikuluek ospe handia eman zioten Luxemburgi, eta ondorioz Sächsiche Arbeiterzeitung egunkariko zuzendari egin zuten, horrelako kargua lortzen zuen lehen emakumea. Alemanian lau hilabete egon eta gero, sozialisten artean eragin handia zuen jada. 1899an Hannoverren egindako SPDaren kongresuan Alexandre Parvus eta Karl Kautskyrekin batera Bernsteinen aurkako ofentsiba antolatu zuen, bere tesi guztiak ukatuz, nahiz eta oraindik alderdiaren barruan mantendu.\nLehen Mundu Gerrari oposizioaAldatu\nErrusiar Iraultzari babesa eta kritikaAldatu\nAzaroko Iraultza eta geroAldatu\n1919ko urtarrilaren hasieran, agitazio politikoa langileen artean gatazka irekian bilakatu zen Emil Eichhorn poliziak, USPDko kidea zena, bere postuari uko egin ez eta langile erradikalei armak banatu zizkienean. Karl Liebknecht, mugimenduak bultzatua, gobernua kenduko zuen iraultza bat posible zela sinistu zuen: KPDak, beste talde batzuekin batera insurrekzioa prestatzeko batzorde iraultzaile bat antolatu zuen. Luxemburgen ustez mugimendu hau guztiz goiztiarra zen, baina Die Rote Fahnen argitaratutako artikuluekin babestea erabaki zuen, leialtasuna zela eta. Altxamendu Espartakista, espontaneoa baina inongo planik gabekoa eta zuzendaritzarik gabekoa porrot hutsa izan zen. Friedrich Ebert lider sozialdemokratak Gustav Noske arduratu zuen errepresioa antolatzeaz, eta honek Freikorpsei eman zien altxamenduaren aurkako mugimenduen ardura. Freikorpsak eskumako mugimendu paramilitarra ziren. Paramilitarrek indarkeria handiarekin ekin zioten insurrekzioa itzaltzeari; bandera zuria zuten espartakistak ere hil zituzten. Laster, Berlin osoa armadaren esku zegoen. Rosa Luxemburgek, 1919ko urtarrilaren 14an azken artikulua argitaratu zuen,\nOrdena gailendu da Berlinen.\nEkonomia Politikorako Sarrera argitaratu zuen Luxemburgen heriotza eta gero.\nSozialismo demokratiko iraultzaileaAldatu\nGerra inperialistaren eta kapitalismoaren aurkaAldatu\nMarxismoa eta Kapitalaren metaketaAldatu\nKarl Marx hartu zuen eredutzat Rosa Luxemburgek, gehien bat 1848ko iraultza eta 1871ko Parisko Komuna aztertu zituen Marx. Ikuspegi marxista beti presente egon zen bere ahalegin teoriko eta praktikoetan. Ildo horretan, Wronkeko espetxean 1916–1917an idatzitako\nekonomia politikoari sarbide marxista sakona idatzi zuen. Testu horretan Alemaniako alderdi sozialdemokrataren koadroei Berlingo eskola nagusian eskainitako prestakuntza laburtzen da. Hala ere, Karl Marxi egindako kritikan oker batzuk daudela aipatu dute hainbat ikerlari marxistek. Azterketa horretan Marxi leporatzen zaio Kapitala lanaren bigarren liburukian merkatuaren erreprodukzio zabaldua ahaztu izana. Baina hemen errakuntza bat topatzen dugu, Raya Dunayevskayak primeran azaleratu zuen eran. Marxen miaketan gakoa ekoizpenean dago, ez kontsumoan. Bigarren liburukian enfasia ez dago merkatuan, produkzioan baizik. Izan ere, Marxek argi utzi zuen han azaldutako eta hartutako eredua nazio edo herri batena izan zela, kanpo-merkataritzarik gabekoa. Marxek deskribatu gura zuena izan zen nola eraldatzen den kapitala aldakorra (lan bizia) kapital konstantean (lan hilean). Luxemburgek, ordea, jorratu zuen nola hedatzen den kapitala lurralde azpigaratuetan merkatu inperialistaren bidez. Bi gai ezberdin dira, lotuta dauden arren. Honez gain, desjabetzearen bidezko kasu sinplean erortzeko arriskua dago, Luxemburgen azterketa soilik kontuan hartzen bada, Marxen proposamena ulertu gabe. Kapitalaren metaketa ekoizpenetik hasten da, lurralde azpigaratu ez-kapitalistak espoliatu baino lehen. Inperialismoa aztertzerakoan komeni da gogoan edukitzea.\nBat-batekotasunaren dialektika eta antolakuntzaAldatu\nUrriko Iraultzari kritikaAldatu\nAzken hitzak: iraultzan sinesten zuenAldatu\nKultura eta arteanAldatu\n↑ a b «Rosa Luxemburg: The Russian Revolution (Chap.6)» www.marxists.org (Noiz kontsultatua: 2019-01-15).\nAzken aldaketa 12 ekaina 2022(e)an, 17:59(e)tan\nOrriaren azken aldaketa: 12 ekaina 2022, 17:59.


«Zerutik», lurrera | Iritzia | Berria\nPodemosen lehen kongresuan Pablo Iglesiasek esandako esaldi bat jaso zuten hedabide guztiek titulu handietan: «Zerua ez da kontsentsu bidez lortzen, baizik eta eraso bidez». Kastako alderdiekin —PSOErekin, bereziki— hitzarmenak egitearen aldekoak ziren sektoreentzako abisua zen, Karl Marxek erabilitako kontzeptua ahotan hartuta.\nIndarra zuen Podemosek orduan. Berritasunaren eta hizkera kutsatu gabearen dohaina. Kastatzat jo zituen PP eta PSOE, eta gogor gaitzetsi zituen banketxeak salbatu eta 1978ko erregimenaren oinarri ziren alderdi sistemikoak. Krisiaren gogorrak jotako herritarrengana alternatiba gisa heldu ziren haren esloganak. Eta boto zaparrada bat jaso zuten trukean, kongresuko alderdirik indartsuenetan hirugarren bilakatzeraino.\nBarne zatiketek, baina, kalte handia egin diote Podemosi. Eta igandeko hauteskundeak zirt edo zart egiteko unea izango dira eurentzat. Orain, izatekotan ere, kastako alderdi batekin adostuta lortu beharko dute zerua. Inkestek iragarritakoaren arabera, argaltze nabarmena izango baitu alderdi moreak. Euskal Herriaren autodeterminazio eskubidea babesten dutenentzat, ordea, ezin liteke albiste pozgarritzat jo Podemosen amiltzea, haren kontraesan guztiak barne, nazio aniztasuna eta herrien erabakitze eskubidea aitortzen duen estatu mailako alderdi bakarra delako.


Politika honen helburua da argi eta zehatz jakinaraztea zer den cookie bat, zer helburu duen, zer cookie mota erabiltzen ditugun eta nola konfiguratu edo desgaitu ditzakegun.\nMANANTIAL DE IDEAS, S.L. enpresak cookieak eta antzeko beste teknologia batzuk erabiltzen ditugu, hala nola, Local shared objects (aurrerantzean, «Cookie»), zerbitzu hobea emateko eta nabigazio-esperientzia hobea emateko.\nCookieak eta antzeko beste teknologia batzuk, hala nola, Local shared objects, flash cookies edo pixelak (aurrerantzean, «Cookie») fitxategi txikiak dira, testuzkoak nagusiki, erabiltzailearen gailuan deskargatzen direnak (Pc, Smartphone, tablet, etab.), web orri bat bisitatzen duenean eta erabiltzaileak egiten duen nabigazioari buruzko informazioa gordetzen dutenak. Cookie batzuk funtsezkoak dira webguneek ondo funtziona dezaten, hala nola cookie teknikoak edo erabiltzaile-interfazearen pertsonalizazio-cookieak, baina beste batzuek, analisi-cookie-ek edo portaera-publizitatekoek adibidez, informazioa eman behar dizute eta erabilerari buruzko baimena eskatu. Ondoren, eta baimen guztiz informatua eman ahal izan dezazun, cookie mota bakoitzaren helburuari buruzko informazioa emango dizugu.\n• Cookie teknikoak eta funtzionalak: erabiltzaileari aukera ematen diote web orri, plataforma edo aplikazio baten bidez nabigatzeko eta bertan dauden aukerak edo zerbitzuak erabiltzeko, web orriaren kudeaketa eta operatiboa barne, eta bere funtzioak eta zerbitzuak gaitzeko, hala nola, saioa identifikatzeko, sarbide mugatuko parteetara sartzeko, eskaera bat osatzen duten elementuak gogoratzeko, eskaera bat erosteko prozesua egiteko, ordainketa kudeatzeko, etab.\n• Lehentasunen cookieak edo pertsonalizazioa: web-orriari aukera ematen diote orriak jokatzeko duen modua edo duen itxura aldatzen duen informazioa gogorarazteko; horrela, erabiltzailea zerbitzuan sartuko da, bere esperientzia eta beste erabiltzaile batzuena bereiz ditzaketen ezaugarri jakin batzuekin, hala nola, hizkuntza, erabiltzaileak bilaketa bat egiten duenean erakutsi beharreko emaitzen kopurua edo erabiltzailea dagoen eskualdea. Erabiltzaileak berak aukeratzen baditu ezaugarri horiek, adibidez, hizkuntzaren bandera markatuta, espresuki eskatutako zerbitzutzat hartuko da, baldin eta cookieak hautatutako pertsonalizazio-helburuari soilik badagozkio.\n• Analisi edo neurketarako cookieak: bisitariek web orriekin nola elkarreragiten duten ulertzeko aukera ematen dutenak dira, horrela erabiltzaileek emandako zerbitzuen webguneaz egiten duten erabileraren azterketa estatistikoa egiteko. Bildutako informazioa webguneen edo aplikazioaren jarduera neurtzeko erabiltzen da, arduradunak eskainitako produktu eta zerbitzuetan hobekuntzak sartzeko.\n• Publizitate-cookieak: editoreak eskatutako zerbitzua ematen duen webgune, aplikazio edo plataforma batean sartu dituen publizitate-espazioak ahalik eta modu eraginkorrenean kudeatzeko aukera ematen dutenak dira, editatutako edukia edo iragarkiak erakusten diren maiztasuna bezalako irizpideetan oinarrituta.\n• Jokabide-publizitateko cookieak: erabiltzailearen lehentasun eta hautu pertsonalei buruzko informazioa jasotzen dute (retargeting), eskatutako zerbitzua ematen duen web orri, aplikazio edo plataforma batean editoreak sartu dituen publizitate-espazioak ahalik eta modu eraginkorrenean kudeatu ahal izateko.\n• Cookie sozialak: sare sozialen plataformek ezartzen dituzte zerbitzuetan, edukia lagunekin eta sareekin partekatu ahal izateko. Gizarte-baliabideen plataformek beren jarduera linean jarraitzeko gaitasuna dute, zerbitzuetatik kanpo. Horrek eragina izan dezake bisitatzen dituzun beste zerbitzu batzuetan ikusten dituzun eduki eta mezuetan.\n• Afiliatuen cookieak: beste webgune batzuetatik datozen bisiten jarraipena egiteko aukera ematen dute, webguneak afiliazio-kontratu bat ezartzen baitu (afiliazio-enpresak).\n• Segurtasun-cookieak: informazio zifratua gordetzen dute, bertan gordetako datuak hirugarrenen eraso maltzurren aurrean kalteberak izan ez daitezen.\n• Cookie propioak: editoreak berak kudeatutako eta erabiltzaileak eskatutako zerbitzua ematen duen ekipo edo domeinu batetik erabiltzailearen terminalera bidaltzen direnak dira.\n• Hirugarrenen cookieak: editoreak kudeatzen ez duen ekipo edo domeinu batetik erabiltzailearen terminalera bidaltzen direnak dira, baizik eta cookieen bidez lortutako datuak tratatzen dituen beste erakunde batek kudeatzen dituenak.\nCookieak editoreak berak kudeatutako ekipo edo domeinu batetik zerbitzatzen badira, baina horien bidez jasotzen den informazioa hirugarren batek kudeatzen badu, hirugarrenenak direla ulertuko da.\n• Saioko cookieak: erabiltzailea web orri batera sartzen den bitartean datuak bildu eta gordetzeko diseinatutako cookie mota bat dira.\n• Cookie iraunkorrak: cookie mota honetan, datuak terminalean gordeta daude oraindik, eta cookiearen arduradunak zehaztutako aldi batean eskuratu eta tratatu daitezke, minutu batzuetatik urte batzuetara.\nJabetza Cookie Helburua Epea\nBerezkoa PHPSESSID Webguneko aukerak eta zerbitzuak erabiltzeko beharrezko cookiea. Saioa\nBerezkoa tenemosplan_*_cookie_analitycs Webguneko aukerak eta zerbitzuak erabiltzeko beharrezko cookiea 2 urtean\nBerezkoa tenemosplan_*_cookie_google_login Webguneko aukerak eta zerbitzuak erabiltzeko beharrezko cookiea 2 urtean\nHirugarrenak (google.com) CONSENT Google-ren cookie-aren baimena jarraitu da 17 urtean\nJabetza Cookieak Helburua Epea\nHirugarrenak (AnalyticsGoogle) _ga ID erabiltzaileak identifikatzeko erabiltzen da\n_gid ID Erabili erabiltzaileak identifikatzeko 24 orduz azken jardueraren ondoren\n_gat_gtag_UA_*_1 Webguneko aukerak eta zerbitzuak erabiltzeko beharrezko cookiea\nJabetza Cookie Helburu Epe\n(google.com) __Secure-3PSID Webguneko aukerak eta zerbitzuak erabiltzeko beharrezko cookiea\nHirugarrenak (google.com) DV Identifikatu erabiltzailea Googleren kontuarekin logoatuta badago\nHirugarrenak (google.com) __Secure-1PSID Webguneko aukerak eta zerbitzuak erabiltzeko beharrezko cookiea\nCookie Heburu Epe\nHirugarrenak (google.com) NID Cookie horiek webgunearen estatistikak biltzeko eta Googleren konbertsio-tasak eta iragarkien pertsonalizazioa arakatzeko erabiltzen dira 7 hilabetetan\nHirugarrenak (google.com) SIDCC Deskargatu Google tresna batzuk eta gorde lehentasun batzuk, adibidez, bilaketaren emaitzen kopurua orri bakoitzeko edo SafeSearch iragazkiaren aktibazioa. Doitu Googleren bilaketan agertzen diren iragarkiak. 2 urtean\nHirugarrenak (google.com) SSID Deskargatu Google tresna batzuk eta gorde lehentasun batzuk, adibidez, bilaketa-emaitzen kopurua orrialde bakoitzeko edo SafeSearch iragazkiaren aktibazioa.\nDoitu Googleren Bilaketan agertzen diren iragarkiak. 2 urtean\nHirugarrenak (google.com) HSID Deskargatu Google tresna batzuk eta gorde lehentasun batzuk, adibidez, bilaketaren emaitzen kopurua orri bakoitzeko edo SafeSearch iragazkiaren aktibazioa. Doitu Googleren bilaketan agertzen diren iragarkiak. 2 urtean\nHirugarrenak (google.com) SID Deskargatu Google tresna batzuk eta gorde lehentasun batzuk, adibidez, bilaketaren emaitzen kopurua orri bakoitzeko edo SafeSearch iragazkiaren aktibazioa. Doitu Googleren bilaketan agertzen diren iragarkiak. 2 urtean\nHirugarrenak (google.com) SAPISID Deskargatu Google tresna batzuk eta gorde lehentasun batzuk, adibidez, bilaketaren emaitzen kopurua orri bakoitzeko edo SafeSearch iragazkiaren aktibazioa. Doitu Googleren bilaketan agertzen diren iragarkiak. 2 urtean\nHirugarrenak (google.com) APISID Deskargatu Google tresna batzuk eta gorde lehentasun batzuk, adibidez, bilaketaren emaitzen kopurua orri bakoitzeko edo SafeSearch iragazkiaren aktibazioa. Doitu Googleren bilaketan agertzen diren iragarkiak. 2 urtean\nAurreko tauletan deskribatu ez den cookieren bat detektatuz gero, mesedez, jakinarazi Tratamenduaren arduradunari, jardun ahal izan dezan.\nKontuan izan hirugarrenen cookieak onartzen badituzu, ezabatu egin beharko dituzula nabigatzailearen aukeretatik edo hirugarrenak berak eskainitako sistematik.\nHirugarrenen zerbitzuek ez dute zerikusirik editorearen kontrolarekin. Hornitzaileek uneoro alda ditzakete beren zerbitzu-baldintzak, cookien helburua eta erabilera, etab. Webgune honen kanpo-hornitzaileak:\nGure webgunean erabiltzen ditugun sare sozialek cookie-ak erabiltzen dituzte partekatzeko botoietan. Ez dugu esku-hartzerik, kontrolik edo emaitzen txostenik, sare sozial bakoitzaren erantzukizuna dira. Erabiltzailea sare sozial bateko kredentzialak dituen zerbitzu batean erregistratzen denean, sare sozialari baimena ematen dio Cookie iraunkor bat gordetzeko. Cookie horrek bere identitatea gogoratzen du eta zerbitzuetarako sarbidea bermatzen dio amaitzen den arte. Erabiltzaileak cookie hau ezaba dezake eta sare sozialen bidez zerbitzuetarako sarbidea ezeztatu, sare sozialean dituen lehentasunak eguneratuz.\nCOOKIEAK BAIMENTZEA, BLOKEATZEA EDO EZABATZEA\nZure gailuan instalatutako cookieak baimendu, blokeatu edo ezabatu ditzakezu Interneteko nabigatzailearen konfigurazio-menuaren bidez, eta cookieak blokeatzeko edo erabiltzaileari ohartarazteko konfigura dezakezu, zerbitzari batek gorde nahi duenean. Hurrengo estekek merkatuko nabigatzaile nagusi bakoitzerako cookieak konfiguratzeko eta/edo desgaitzeko moduari buruzko informazioa ematen dute, erabiltzaileak cookie-en erabilera onartzen duen ala ez erabaki ahal izan dezan.\nInterneten eskuragarri dauden erabilera libreko tresnen bidez cookieak erabiltzeko baimena ere baliogabetu dezakezu. Hirugarren batzuek uko egite hori errazten dute esteka hauen bidez:\nMANANTIAL DE IDEAS, S.L. Interesdunaren datu pertsonalen tratamenduaren arduraduna da, eta jakinarazten dio datu horiek 2016ko apirilaren 27ko (EB) 2016/679 Erregelamenduan (DBEO) xedatutakoaren arabera tratatuko direla; beraz, tratamenduari buruzko informazio hau ematen zaio:\nTratamenduaren helburuak: webgune honetan erabiltzen diren cookie-en atalean zehazten denaren arabera.\nTratamenduaren legitimazioa: arduradunaren interes legitimoa cookie tekniko eta funtzionaletarako (6.1f RGPD), eta interesdunaren baimena araudiak ukitutako cookie-etarako (analitikak, publizitatekoak, zorroztekoak, etab.) (6.1A DBEO).\nDatuak kontserbatzeko irizpideak: webgunean erabilitako cookie-en atalean zehazten denaren arabera.\nDatuen komunikazioa: datuak ez zaizkie hirugarrenei jakinaraziko, hirugarrenen jabetzakoak diren cookie-etan edo legeak behartuta izan ezik.\nCookie-politika honetan identifikatutako hirugarrenek dagozkien politiketan hirugarren herrialdeetara egiten dituzten transferentzien berri izan dezakezu (ikus hirugarrenen cookie-ak atalean emandako estekak).\nInteresdunak dituen eskubideak:\n• Baimena edozein unetan kentzeko eskubidea.\n• Datuak eskuratzeko, zuzentzeko, eramateko eta ezabatzeko eskubidea, eta datuak mugatzeko edo tratamenduaren aurka egiteko eskubidea.\n• Kontrol Agintaritzan (www.aepd.es) erreklamazioa aurkezteko eskubidea, tratamendua indarrean dagoen araudiarekin bat ez datorrela uste badu.\nDEskubideak erabiltzeko harremanetarako datuak:\nDatuak babesteko ordezkariaren harremanetarako datuak: C/ Bretón de los herreros, 2 – local 6 bajo - 26500 de Calahorra (La Rioja) – info@infotactile.com


Javier Ortiz in memoriam, Bilboko Hika Ateneoan — Eibar.ORG | Eibarko peoria\nHemen zaude: Hasiera / Blogak / Harrikadak / Javier Ortiz in memoriam, Bilboko Hika Ateneoan\nJavier Ortiz in memoriam, Bilboko Hika Ateneoan\nMikel Iturria 2009/05/10 13:35\nHona hemen maiatzaren 8an egin zen ekitaldiaren kronika. Pertsonala, noski.\nEz naiz ni pasa den ostiralean Bilboko Hika Ateneoan Josu Torrek, Juan Zubillagak eta enparauek antolaturiko omenaldiaren kronika egiteko pertsonarik egokiena seguruenik (ekitaldian parte hartu nuen eta horrek begirada distortsionatzen du).\nAne, Charo eta lagun piloa hurbildu zen lokalera (eta ez ditut izen-abizenak aipatuko, asko eta asko kanpoan geratuko direlako). Taula gainera igo zirenen aipamen soila egingo dut.\nNorbaitek zure argazkien muntaia egin zuen, eszenatokiko atzeko aldeko pantailan botatzeko. Gainera, Jamaikarako bidaian eramandako botikinean sartuko zenituen musika kantu ezinbestekoak jarri zituzten ekitaldia girotzeko.\nJosu Torre aritu zen aurkezle eta gidari lanetan. Gero, Javier Vizcaíno gonbidatu zuten hitza hartzera. Mikrofonoa oraindik entxufatu gabe zegoen eta ez nituen haren hitzak behar diren bezala entzun, baina tripetatik hitz egin zuelakoan nago. Ez ote zuen bere etorkizun profesionalaz zerbait garrantzitsua esan? Hori iruditu zitzaidan, baina gero ez nion ezer galdetu horri buruz.\nGero ni igo nintzen, zu bezala: papera beti gertu. Bukaeran begiak busti egin zitzaizkidan eta ahots dardartiaz amaitu nuen.\nPedro Garcia Larraganek sentsazio hori areagotu egin zuen Ez nau izutzen negu hurbilak kantaren bertso batzuk abestu zituenean eta ekitaldiaren amaiera Juan Zubillaga aka Zubi handiak egin zuen. Honek kontatu zuen zenbat erokeria egiteko gai zinen gustuko musika eskuratzeko.\nBukaeran, nahi zuen orok izan zuen mikrofono aurrean berba egiteko aukera. Bi lagunek erabilera zuten aukera hori: lehenaren izena ahaztu egin dut, barkatu, eta bigarrena Martin Barriuso izan zen.\nBertan zerbait jan eta edan ondoren, bildutako batzuk Bere Bar tabernara joan ginen: oso ondo hartu gintuzten, nahiz eta esandakoa baino jende gehiago hurbildu. Ezin izan genuen Khalid Amzir agurtu, baina hurrengo batean lehenago abisatuko dugu.\nKronikatxo hau Rafa Berrio lagunaren kanta batekin amaitu nahi dut, ekitaldiak iraun zuen bitartean burutik kendu ezinik izan nuena. Abestiaren izenburua Absolución da. Zuregatik, Javier, baita guregatik ere.\nMaiatzaren 31ko eguneratzea: aste honetako egun batean konturatu nintzen, kronika honetan ez nuela aipatu Josuk Verónica Portellek bidalitako testu bat ere irakurri zuela, Portellek ezin izan baitzuen joan ekitaldira. Barkatu, Verónica.\netiketak: dear_jor, bilbo, hika_ateneo, javier_ortiz\nAtzo goizeko bederatzietan FMko 104.3an Radio Euskadi sintonizatu eta Ortizekin gogoratu nintzen. Ni "el vino nos absuelve" tamalez. Besarkada bat.


Lapur Handiak eramandako laguna\n2019ko apirilaren 19a, ostirala | Ordua Euskal Herrian 08:53:40\nFelix Sarasola. 1992an, Lasarteko Txartel hoteleko sukaldean. ARGIAko argazki artxiboa.\nHabanako Bonbilla Berdean omenaldia egin diogu Felixi Santo Tomas egunean, urtero bazkaria antolatzen zuen egun berean. Ruper Ordorikaren Lagunaren heriotza entzun dugu lehenengo, Luigi Anselmiren letrarekin:\n“Lapurra sartu zaigu gaur etxean / guztion ixilean... / Oso trebea bide da / lapur zital hori, / ez baitu dirurik, / harribitxirik / edo holako ondasun hutsalik / eraman. / Gure altxor preziatuenera / jo du zuzenean / eta artoski gordetzen genuen / adiskide-bilduma tipitik / ale ordezkaezina / ostu digu”.\nUnai Muñoa eta Ander Lizarralderen bertsoak entzun dira, Jorge Romero irten da gero dezima batzuk leitzen, Ray Fernándezek El ausente abestu du, Daniel Chavarria beste lagun aurten ostuaren ipuina, La tortilla escalonada, Felixen antza duen Pepe Olavarría sukaldariari buruzkoa eta Felixi eskainia. Jade bikoteak modu hunkigarrian interpretatu ditu Eperra eta, Pancho Amat treseroarekin eta Rayrekin, A caballo vamos pal monte, Felixi gustatzen zitzaion son montunoa. Eta Txoria txori.\nBonbilla Berdetik irtenda, batek gogoratu du ezagutu zuela Felix aspaldian, sasoi behelainotsu hotzean, Muebles Intxausti dendako eskaparate argitsuko Belen bizian San Jose egiten, asto eta behi bizien alboan.\nBeste batek Bermeoko atunontzia gogoratu du Afrika menbaldeko itsasoan, barkuko sukaldaria Felix, eta behin itsas kolpe batek ur zakarrera bota zuela. Felixek igerian jakin ez eta beltz senegaldar batek egin zuen kareletik salto. Soka bat bota zieten eta biak salbatu ziren.\nHala esaten zuen ez ziela fundamentu handirik antzematen ez erlijioari ez arrazismoari, baina bizitzatik ikasten jarraitu zuen Felixek, hala nola inmigrantea izatetik. Karibeko kosta atlantikoan jarraitu baitzuen beste barku batean eta behin, lehorreratzea otu eta New Orleansen geratu baitzen. New Orleansetik New Yorkera, eta bi-hiru urte eman zituen New Yorken, brasildar janariko jatetxean lanean, paperik gabe.\nOrduan, betiko Amerikako Estatu Batuetan geratzea eta Euskal Herrira itzultzea erabakitzeko puntua heldu zitzaiola kontatzen zuen Felixek. Eta euskalduna zela erabaki zuela, ez jatorriz bakarrik, baizik eta euskalduna izan nahi zuela. Eta Usurbilera bueltatu zela, Mikel Laboa eta Argia-koekin, Jose Anton Arze eta Labatxikikoekin, Jose Luis Zumeta eta lagun zituen beste askorekin Euskal Herria egiteko egunik egun, eta mundua egiteko.\nEuskal Herriko portuetako baforeek bezala, hara eta honak eginez, jakina. Kanarietako diskoteka batean lan egingo zuen. Baina gehiagok gogoratuko dute Tolosako Beti Alai jatetxean, Lasarteko Txartel hotelean eta, batez ere, luzaroan, Txitxardin Beltza jatetxean.\nHabanan zegoela, 2001eko martxoan, loteria tokatu zitzaion eta Guanaboko uretan, oinak hondarpean zorua galdu eta itotzen hasi zen, lagunak ospatzen ari zelakoan ziren. Kubatar batek salbatu zuen. Felixek dena ematen zien lagunei, eta beltzei, eta kubatarrei, berari ere dena eman ziotelakoan.\nFelixen etxea zen euskaldunentzat enbaxada Habanan. Nori ardura zitzaion Zulueta eta Cárcel izkinako jauregi erraldoi ederrustekoa, Felixen apartamendu txikia zabalik bazegoen!\nUstekabeko sorpresaren bat izaten zuen beti heldu-berriarentzat:\n– Txipiroiak tintan jango dituzu!\n– Karibean ez dago txipiroirik.\n– Ez dagoela? Hortxe, itsasertzean erosi ditut ba nik.\nEuskal enbaxada eta jatetxea, tabakorriaren merkatua eta batzorde bolibarianoa, San Mames eta organo orientalaren katedrala. Eta zorionaren filosofia, edozein izkinatan baitzegoen Felix bizitzaz harriturik eta pozik.\nAurreko uda hasieran, autoan eraman nuen Habanarantz. Ekaitz izan zen gau horretan eta apenas lo egin nuela esan nion.\n– Nik ere ez diat lorik egin… –esan zidan.\nNi ekaitza mendebaldetik heldu zela, eta berak:\n– Ez, Barakoatik etorri duk!\nNik metereologiaz eztabaidatzeko gogorik gabe:\n– Baina, fuertea izan da eh…\nEta Plaiako 94 kaletik ia Vedadorako tuneleraino joan ginen solasean ni eguraldiaz eta bera gaueko larrutaldiaz.\n– Gaur ere ezin izango diat lorik egin, baina trankilito.\n– Ekaitza joan duk, Felix?\n– Ez, etxean geratu duk, bihar hartuko dik autobusa Barakoara itzultzeko.\n– Jode, Felix, ni eguraldiaz ari ninduan.\n– Jujuju, hi haiz hi kalekumea!\nHalakoa zen gure laguna, artoski gordetzen genuen adiskide-bildumako ale ordezkaezina.


Hendrik Rover & los Míticos GT’s domekan Portalea Musika Klubean - etakitto.eus\nEtzi 19:30ean hasiko da Portalea Musika Klubaren barruan otsailean eskainiko duten jaialdia. Hor izango da Hendrik Röver blues, rhythm and blues eta rock gitarrajole ospetsua, Míticos GT’s-ekin batera hirukote indartsu eta bizia osatzen. Rover-en abestiekin, Goyo Chiquitoren kontrabaxu bizkorrak eta Toño López Bañosen erritmo lan bikainak “eszenatokian egiazko urakana” sortzen dutela diote. Hendrik Roverrek zortzi disko argitaratu ditu beste hainbat urtetan eta Míticos GT’s-ekin “Incluye Futuros Clásicos” (2014), “Live en La Burbuja” zuzeneko emanaldia (2015) eta “Fetén/Fatal” bikoitza (2016) grabatu ditu. Sarrerak 10 euro balio du (7 euro Coliseoaren Laguna txartelarekin).\n« Eneko Rivero, e-sports jokalaria: “Zuzeneko-txapelketa baterako sailkatzea gustatuko litzaidake” JOXEMARI SORS (Elkar Fundazioa): “Militantzia kulturala eta profesionaltasuna uztartuz jo dugu aurrera” »


Gertaerak eskean zetozen, eman beharra zegoen izena herriak aire-erasoz suntsitzeari. Joseph Goebbels-ek, Hitlerren gobernuko propaganda ministroak, ez zuen nekerik hartu topatzen. Historia bera etorriko zitzaion bila: “coventrizatu”.\nCoventryk bonbardaketa bat baino gehiago jasan zituen Bigarren Mundu Gerran. Estakurua, bertan zirela britainiarren hegazkin-fabrika garrantzitsuenak. Milaka bonba bota zituen Alemaniako aire-armadak hiriaren gainera 1940ko azaroan. Fabrikez gain, lau milatik gora etxe suntsitu zituzten hegazkinek.\n“Coventrizatu aditza desagertu egin zen, ordea”, azpimarratzen du Victor Klemperer irakasle eta filologoak LTI Hirugarren Reicharen hizkera eguneroko-liburuan: “egunez egun etsaien ‘pirata jarduna eta gangsterismoa’ madarikatzen zuen hura isildu egin zen (...) Coventrizatu aditza Alemaniako hirien hondakinen azpian erori zen”.\nOndo daki zertan ari den Klempererrek. Dresdenen zen naziek unibertsitatean zuen katedra uztera behartu zutenean. Gerra ondoren ere, harri artean loratzen hasitako Dresdenen bizi izan zen. Dresdenen hil zen 1960an.\n1945eko otsailaren 13tik 15era suntsitu zen Dresden. Aliatuek lau mila tona bonba inguru bota zituztela kalkulatzen da. Hildakoen kopurua, herri bonbardatu guztietan bezala, ezin izan da egundo zehaztu.\n“Ez dago arranguratzeko arrazoirik. Azken batean geu hasi ginen Coventry eta Rotterdamekin” irakur dakioke Heinz Czechowski-ri. Dresdenen zen bonbardaketa egunean. Egun ere, arazoa ez da nolanahikoa alemaniar idazlearentzat: nola salatu bizilagunen kontrako erasoa norberaren gobernuak Auschwitz sortu duenean, historiaren bertsio laburtuak herritar guztiak berdintzen dituenean, oraindik urtero naziek bonbardaketa eguna “oroitzen” dutenean.\nErruaren harra da. Mythos Dresden.\nHaurrei moduan kontatua, samurtasunez idatzi du hondamendi hartaz Erich Kästner-ek:\nBai, Dresden hiri ederra zen. Sinetsidazue. Sinetsi behar didazue. Zuetako inor, aita oso aberatsa badu ere, ezin igo daiteke trenera eta bertara joan egiaztatzera, dagoeneko Dresden ez dagoelako. Hondar batzuk izan ezik, desagertua da lur azaletik. Munduko Bigarren Gerrak ezabatu zuen gau batean, esku-keinu bakar batez. Mendeak behar izan ziren edertasun paregabe hura sortzeko. Nahikoa izen ziren ordu batzuk lurraren gainetik urratzeko. 1945eko otsailaren 13an gertatu zen hori. Zortziehun hegazkin ibili ziren bonba jaurtiketan. Eta han basamortua baino ez zuten utzi. Hondar haiekin, hondora zihoan transatlantikoa zirudien.\nHandik bi urtera, basamortu infinitu horren erdian nintzen, eta ez nekien non nengoen. Hautsez betetako adreilu hautsi artean kale-idazkun bat zegoen. “Prager Straße” irakurri ahal izan nuen, ez nekerik gabe. Prager Straße-n nengoen? Prager Straße ospetsuan? Nire haurtzaroko kalerik ederrenean? Erakusleiho ederrenak zituen kalean? Gabonetan politen egoten zen kalean? Eta ni hustasun hartan, hainbeste kilometro luze, hainbeste kilometro zabal. Adreiluzko lekaro hartan. Ezerezaren begian.\nOraindik orain, eztabaidan ari dira potentzia handietako gobernuak, ea nork hil zuen Dresdenen. Eztabaidan, ezerez horren azpian berrogeita hamar, ehun edo berrehun mila diren hildakoak. Eta inork ez du horren egile izan nahi. Bakoitzak dio bestea izan zela. Baina, zertarako eztabaida hori? Horrekin ez diozue Dresdeni bizia itzuliko. Ez edertasuna ezta hildakoak ere. Hemendik atzera, zigor itzazue gobernuak, ez herriak. Eta ez beranduegi, berehala baizik. Den baino errazago ematen duela? Ez. Dirudien baino errazagoa da.\nVONNEGUT, Kurt, Matadero cinco, Anagrama, 1969.\nKÄSTNER, Erich: Als ich ein kleiner Junge war, Dressler, 1975 .\nKLEMPERER, Victor, LTI La lengua del Tercer Reich, Ed. Minúscula, 2001.


genre_facet:"EIMAk onetsitako materialak" genre_facet:"Interneteko baliabidea" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Lanbide Heziketa" topic_facet:"Fabrikazio Mekanikoa (Lanbide Arloa)" topic_facet:"Metal-eraikuntzak (Heziketa Zikloa). Goi maila"\nGeneroa / Forma: EIMAk onetsitako materialak Generoa / Forma: Interneteko baliabidea Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Lanbide Heziketa Proposatutako gaia: Fabrikazio Mekanikoa (Lanbide Arloa) Proposatutako gaia: Metal-eraikuntzak (Heziketa Zikloa). Goi maila\nFabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 4 Instalazioa eta mantenimendua (Lanbide Arloa) Lanbide Heziketa 4 Mantentze-lan elektromekanikoa (Heziketa Zikloa). Erdi maila Metal-eraikuntzak (Heziketa Zikloa). Goi maila Gehiago ... 3 Fabrikazio Mekanikoen Industrietako Segurtasun Planak (Modulua) 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Kalitatearen kudeaketa,laneko arriskuen prebentzioa eta ingurumen-babesa (Modulua) 3 Lan Arriskuen Prebentzioa (Heziketa Zikloa). Goi maila 3 Mekatronika Industriala (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 2 Mantentze-lanen eta kalitatearen prozesuak eta kudeaketa (Modulua) 1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio-teknikak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Mekanizazioa (Heziketa Zikloa). Erdi maila 1 Metal Eraikuntzen Irudikapena (Modulua) 1 Muntaia- eta mantentze-lan elektriko/elektronikoak (Modulua) 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


KRISANTEMOAK - John Steinbeck\nHarper's Magazine, 1937\nNeguko laino gris eta itxi batek banatzen zuen Salinasko harana zerutik, eta mundutik. Lanbro sendoaren ertzak mendi-gailurretan ixten ziren, harana lapiko itxi bat bihurtuz. Sakonean, lurra ordeka zen tokian, goldeek ildoak irekitzen zituzten lur aberats gorria agerian utziz. Mendi mazeletan, Salinas ibaiaren beste aldean, galburu sail horiak egunsenti argi laru batek jotzen zituela zirudien, baina egunsentirik ez zen haranean abenduan. Ibai ertzean elkarren gainka hazten ziren sahats eta zurzuriek zuzi erraldoiak ematen zuten, haien hosto hori eta nabarrek garra irudikatuz.\nOrdu lasaia zen, itxaroteko ordua. Airea hotz zetorren eta leun. Hego-ekialdeko haize fina zegoen, eta beraz nekazariak berehalako euriaren itxaropentsu zeuden; baina lainoa eta euria ez dira sekula elkarrekin ibiltzen.\nHenry Allenen arrantxoan, mendiaren oinetan, mendi eta ibaiaren artean, zeregin gutxi zegoen, belar guztia moztua baitzuten eta lurra goldatua ekar zezakeen euriaren zain. Ezpondetan gora zebiltzan aziendek itxura lehor eta ihartua zeukaten.\nElisa Allenek, lorategian lanean, jardinaren beste aldera begiratu eta Henry senarra ikusi zuen saltzaile janzkeran zeuden bi gizonekin hizketan. Hirurak zutik zeuden, traktorearen etxolaren aldamenean, zango bana hirurek Fordson txikiaren gainean, zigarroa erretzen, traktoreari begiratzen ziotelarik berriketan.\nPixka batean begiztatu, eta bere lanera itzuli zen Elisa. Hogeita hamabost urtekoa zen. Aurpegi mehe eta energikoa zuen, eta begi argiak, gardenak ura bezain. Lorezain jantzitan astun eta sendo ikusten zen, begietaraino sartutako kapela maskulino batez, zapata sendoak, eta panazko aurreko-mantal handi batekin, zeinaren lau patriketan inausteko guraizeak gordetzen zituen, pala, arrastelua, haziak eta lanean ari zen aiztoa. Narruzko eskularruez babesten zituen eskuak.\nAurreko urteko krisantemoei zuztarra ebakitzen ari zen guraize txiki eta sendo batzuekin, tarteka traktore alboko hiru gizonei begirada botatzen ziela. Aurpegi grinatsu, heldu eta dotorea zuen, eta guraizeak ere indarrez eta grinaz zerabiltzan. Krisantemoen zuztarrak txiki eta babesgabe ikusten ziren haren energiaren menpean.\nIle-xerlo bihurri bat kendu zuen begien aurretik eskularruaren atzealdeaz, masaila lurrez zikinduz. Leihoen garaiera zuten geranio gorriz inguratutako etxetxo zuria zeukan atzean. Eraikin txiki eta aratza zen, leihoak distirant. Ate aurrean kalamuzko zerria zeukan, sartu aurretik oinetakoak garbitzeko.\nAtzera etxolarantz kirik egin zuen Elisak. Kanpotarrak haien Ford coupé-an igotzen ari ziren. Eskularru bat erantzi eta hatzak sartu zituen zuztar zaharren artean haziak ziren krisantemo kimu berde berrien artera. Hosto eta petaloak apartatuz, zuztar berriak miatu zituen zorrotz. Ez zen han har, zomorro edo kakalardorik.\nSenarraren ahotsak ikaratu egin zuen. Zaratarik egin gabe hurbildua zitzaion, eta lorategia abelburu, zakur eta hegaztiengandik babesteko txarrantxa-hesian bermatua zegoen\n— Aurten ere bai! —esan zuen—. Uzta oparoa datorkizu.\nAgondu eta erantzitako eskularrua atzera jantzi zuen Elisak.\n— Indartsu datoz aurten, bai.\nHarrotasun puntu bat zuen hala aurpegian nola tonuan.\n— Trebea zara —esan zuen Henryk—. Iazko krisantemo hori batzuek arra beteko lodiera zuten. Nahiko nuke ortuan jardungo bazenu eta halako sagarrak atera.\nBegiek distira egin zioten.\n— Egin nezake, bai. Egia da trebea naizela. Ama ere bazen. Edozer landatu, eta hazi egingo zen. Esaten zuen lorezain-eskuak behar zirela, gauzak bakarrik egiten dakitenak.\n— Bistan da loreekin hala dela — esan zuen hark.\n— Henry, nortzuk ziren hizketan ari zinen horiek?\n— Zera, bai, horixe esatera nentorren. Mendebaldeko Okela Konpainiakoak ziren. Hiru urteko idiak, hogeita hamarrak saldu dizkiet. Prezio onean, gainera.\n— Ondo — berak arrapostu—. Ondo zuretzat.\n— Eta pentsatu dut —jarraitu zuen hark— , larunbat arratsaldea izanik, Salinaseraino joan gaitezkeela biok eta jatetxe batean afaldu eta gero zinemara, ospatzera.\n— Ondo —errepikatu zuen berak—. O, bai! Oso ondo.\nTxantxatik jo zuen Henryk.\n— Borrokak daude gaur gauean. Nahiko zenuke haiek ikustera joan?\n— O, ez! —esan zion segituan—. Ez, ez ditut borrokak maite.\n— Broma zen, Elisa. Zinemara joango gara. Ikustagun. Ordu biak dira. Scotty jaso eta idiok menditik jaitsiko ditugu. Pare bat orduko lana. Bostetan egon gaitezke hirian eta Comino hotelean afaldu. Zer iruditzen zaizu?\n— Primerakoa. Gustatzen zait etxetik kanpo jatea.\n— Erabakita, hortaz. Bi zaldiren bila noa.\n— Bitarte horretan kimu batzuk aldatzeko astia emango didala uste dut.\nBere senarra Scottyri deika entzun zuen, etxola aldamenean. Eta segidan biak ikusi zituen zaldiz malda horixkan gora, idien bila.\nHondar-sail koxkor bat zeukan krisantemoak landatzeko prestatuta. Palatxo batez lurra irauli zuen gogotik, berdindu eta indarrez zanpatu zuen. Hamar ildo paralelo egin zituen gero. Kimu berri batzuk hartu, guraizeez hostoak kendu eta metatxo txukun batean utzi zituen.\nGurpil-kirrinka eta apatx-hots bat iritsi zitzaion bidetik. Begiratu egin zuen. Errepideak ibai aldameneko sahats-errenkada eta kotoi-zelai batzuen ertzetik egiten zuen, eta handik ibilgailu berezi bat zetorren, itxura bitxikoa. Ballestadun gurdi zahar bat zen, olan batez estalia, behialako pioneroen karabanen tankerakoa. Zaldi nabar batek eta asto txiki zuri-gris batek egiten zuten tira. Gizon handi bat zekarren gidari herrestari pareak, aurreko irekidurako oihalen artean eserita. Gurdi azpian, atzeko gurpilen artean, zakur zikin eta erkin bat zetorren motel. Olana letra handiz margotua zegoen: “Eltze, zartagin, aizto, guraize, segadorak konpontzen ditugu”. Bi ilaratan objektuak eta behean, letra larriagoz, “konpontzen ditugu”. Pinturaren jarioak puntutxo beltz batzuk eginak zituen letra bakoitzaren azpian.\nArtean lorategian makurtua, jakin-minez begiratu zion Elisak ibilgailu arraroaren pasatzeari. Baina ez zen pasatu. Bere etxearen pareko bidera sartu eta geratu zen karranka-hots handiz. Zakurrak gurpil artetik irten eta aurrera egin zuen korri. Segituan arrantxoko bi artzain-zakurrek harengana egin zuten. Hirurak gelditu eta isats tente eta dardaratiz, hanka tinkoez, duintasun diplomatikoz, itzulinguruka hasi ziren elkar delikatuki usnatuz. Asots handiz geratu zen karabana Elisa errepidetik banatzen zuen hesiaren parean. Eta orduan zakur iritsi berria, kopuru gutxiagotasunaz ohartuta, buztana hankarteratu eta gurdi azpira ezkutatu zen lepoko ileak laztu eta hortzak erakutsiz.\nGurdiko gidariak esan zuen:\n— Nire txakurrak borroka batean oso gaiztoa izaten badaki, horretara jartzen denean.\nElisak barre egin zuen.\n— Ikusi dut. Eta normalean noiz jartzen da?\nHaren barreari lagundu zion gizonak bihozkoi.\n— Batzuetan asteak egiten ditu gabe —esan zuen. Gurpilean bermatu eta jaitsi egin zen. Lore zimelduen gisa geratuak ziren zaldia eta astoa.\nGizon benetan handia zela ikusi ahal izan zuen Elisak. Ile eta bizarra urdintzen hasiak izanagatik ere, ez zirudien oso zaharra. Maiztua zuen traje zimurtua, eta grasaz zikindua. Hizketari utzi zionetik irribarreak ihes egina zion ezpain eta begietatik. Begi beltzak zituen, tratulari eta marinelen begiek izaten duten malenkoniaz mukuru. Txarrantxa-hesian jarriak zeuzkan esku maskurtsuak arrakalatuak zeuzkan, arrakala bakoitza ildo beltz bat zen. Kapelu hondatua erantzi zuen.\n— Errepide nagusitik aldendu naiz, etxekoandre —azaldu zuen—. Bide hau ba al doa, ibaian gaindi, Los Angelesko autobideraino?\nElisa zutitu, eta guraizeak gorde zituen amantaleko poltsikoan.\n— Bai, badoa, baina aurrena itzulinguru asko egiten ditu hondarrezko ibi batetik ibaia gurutzatu arte. Ez dut uste zure taldeak zeharkatu ahalko duenik.\n— Animalia hauek aurrera egiteko gai nola diren ikusteak harrituko zintuzke —erantzun zuen hark zakar puntu batekin.\n— Horretara jartzen direnean? —galdetu zuen berak.\nSegundo batez irribarre egin zuen.\n— Bai, jartzen direnean.\n— Tira — esan zuen Elisak—, uste dut denbora irabaziko duzula Salinasera itzuli eta autobidea han hartzen.\nTxarrantxa-hesiari tira egin zion hatzaz gizonak, txilintxoa eraginez.\n— Ez naiz batere presatua, etxekoandre. Urtero joaten naiz Seattletik San Diegora, eta itzuli bide beretik. Horretan ematen dut denbora. Sei hilabete bide bakoitzean. Eguraldi onari jarraitzen saiatzen naiz.\nElisak eskularruak erantzi eta guraizeen poltsiko berean gorde zituen. Jantzita zeukan gizonezko kapelura eraman zuen eskua, ile-xerlo mutiriren baten bila.\n— Bizimodu ederra dirudi horrek —esan zuen.\nGizona hesirantz makurtu zen isil-gordeka.\n— Ohartuko zinen gurdiko letretan. Lapikoak konpondu eta aizto eta guraizeak zorrozten ditut. Ezeren beharrik?\n— O, ez! —presatu zen erantzutera—. Halakorik ez.\nGogortu egin zitzaion begirada.\n— Guraizeak dira txarrenak —azaldu zuen—. Jende gehienak zorroztu nahian alferrikaldu egiten ditu, baina nik badakit nola egin. Tresna berezi bat daukat, patentatua. Gauza apur bat bitxia da. Baina egin egiten du.\n— Ez. Zorroztuta dauzkat guraize denak.\n— Ongi da. Lapiko bat, hortaz —egoskor jarraitu zuen—. Lapiko mailatu bat, edo zulatua. Berria balitz bezala utziko dizut, eta beste bat erosi beharrik ez duzu izango. Merezi dizu.\n— Ez —esan zuen labur—. Zuretzako ezer ez dudala esan dizut.\nTristezia larri batera egin zuen haren aurpegierak. Ahotsa intziri doinura labaindu zitzaion.\n— Ez dut gaur lanik egin. Agian ez dut afaltzerik izango. Esan dizut nire bidetik at nagoela. Jende askok ezagutzen nau Seattletik San Diegora bitarteko bidean. Gauzak gordetzen dituzte nik konpon diezazkiedan, badakitelako oso ondo egiten dudala eta dirua aurrezten dutela.\n— Sentitzen dut —esan zuen Elisak erneguz—. Ez daukat deus zuretzat.\nGizonaren begiek anderea utzi eta lurrerantz egin zuten. Noraezean ibili zuen soakoa, Elisa lanean ibilitako krisantemoen kimuekin topo egin zuen arte.\n— Zer landare dira horiek, etxekoandre?\nHaserreak eta gogortasunak Elisaren hazpegiak abandonatu zituzten.\n— O, krisantemoak dira, zuri eta hori handiak. Urtero hazten ditut, hemen inguruko handienak.\n— Zuztar luzeko lore bat da? Koloreztatutako ke-bafadatxoa dirudiena? —galdetu zuen.\n— Horixe bera. Eta bai modu ederra deskribatzekoa.\n— Usain txarra dute, ohitzen zaren arte —esan zuen gizonak.\n— Usain mikatz atsegina da —protesta berak—, ez txarra.\nTonua aldatu zuen ziztuan hark.\n— Nik ere atsegin dut.\n— Aurten hamar hazbeteko loreak atera ditut —esan zuen berak.\nHesirantz areago makurtu zen gizona.\n— Aizu. Errepidean behera zati bat eginda ezagutzen dut emakume bat, inoiz ikusi dudan lorategirik ederrena duena. Lore mota guztietarik dauka ia, baina krisantemorik ez. Kobrezko balde bat konpontzen ari nintzaion azkeneko (lan gogorra da, baina ondo egiten dut), eta esan zidan “krisantemo eder batzuekin topo egingo bazenu, eskertuko nizuke hazi batzuk ekarriz gero”. Horixe esan zidan.\nIlusioz piztu ziren Elisaren begiak.\n— Ez daki asko krisantemoez. Hazietatik atera ditzakezu, bai, baina askoz erosoagoa da hor ikus ditzakezun kimu txiki horiek aldatzea.\n— A! —esan zuen hark—. Hortaz ezingo diot alerik eraman.\n— Jakina ahal duzula— erantzun zuen Elisak—. Hondar hezetan jarriko dizkizut batzuk eta eraman ahalko dituzu. Heze mantenduz gero, sustraia botako dute. Eta hark aldatu ahalko ditu.\n— Ziur batzuk edukitzea atsegin duela, etxekoandre. Politak dira, ezta?\n— Ederrak —esan zuen berak—. Ederrak, bai — Dir-dir zituen begiak. Kapelu maiztua erantzi eta adats ilun ederra astindu zuen—. Loreontzi batean jarriko ditut eta zerorrek eraman ditzakezu. Sartu lorategira.\nGizonak hesia iragan bitartean, Elisak etxe atzerantz egin zuen, kitzikatuta, geranioek inguratutako zidorretik. Eta loreontzi gorri handi batekin itzuli zen. Ahaztuak zituen eskularruak. Parterrearen aldamenera makurtu zen, hatzez zirikatu zuen zoru hondartsua eta harea puska bat loreontzi distiratsu berrira sartu. Segidan, prest zeukan kimu sorta hartu zuen. Bere esku indartsuez hondarretan sartu zituen, eta ingurua zanpatu hatz-koxkorrez.\n— Esango dizut zer egin —esan zion—. Ikasi, emakumeari kontatu ahal izateko.\n— Saiatuko naiz akordatzen, bai.\n— Hara. Sustraiak hilabete batean botako dituzte. Orduan hark atera egin beharko ditu eta, arra bete utziz batetik bestera, hau bezalako lur aberatsean jar ditzala —eskukada bat lur hartu zuen eta gizonari erakutsi—. Azkar eta gora haziko dira hala. Eta orain gogoan izan hau: uztailean moztu egin beharko ditu, lurretik hogei bat zentimetrora..\n— Loratu aurretik? —galdetu zuen hark.\n— Loratu aurretik, bai —suharrak tinkatzen zion aurpegia—. Berehala haziko dira berriro. Irail amaierarako ernatuko dira lore-kuskuak.\nHutsarte bat egin zuen, durduzatua.\n— Lore-kuskuen zaintza da zailena—esan zuen zalantzati—. Ez dakit nola azaldu —sakon so egin zion begietara, zer-suma. Ahoa pixka bat zabaldu zuen, zerbait entzuten ari balitz bezala—. Saiatuko naiz adierazten —esan zuen—. Lorezain-eskuak izateaz sekula entzuterik izan duzu?\n— Ez dakit, etxekoandre.\n— Tira, zertan den azal diezazuket, nola edo hala. Nahi ez dituzun kuskuak kentzen ari zarenean gertatzen da. Dena aise joaten da zure hatz-mamien bitartez. Zure hatzak lanean ikusten dituzu. Bakarrik aritzen dira. Senti dezakezu nola ari diren. Kuskuak atera eta atera. Ez dira inoiz nahasten. Landarearekin bat eginda daude. Ulertzen duzu? Zure hatzak eta landarea. Zuk senti dezakezu hori, zure besoan gora. Haiek badakite. Ez dute hutsik sekula egiten. Senti dezakezu hori. Halakoa zarenean ezin duzu ezer gaizki egin. Ikusten duzu? Uler dezakezu?\nLurrean belauniko zegoen, gizonari begira. Bularra hanpatzen zitzaion.\nGizonak begiak estutu zituen. Beste aldera begiratu zuen, lotsatuta.\n— Beharbada badakit —esan zuen—. Batzuetan nire gurdian, gauez…\nElisaren ahotsa erlastu egin zen. Eten egin zion.\n— Ez naiz sekula zu bezala bizi izan, baina badakit zer esan nahi duzun. Gaua iluna delarik, orduantxe, izarrek ertz zorrotzak dituzte eta dena isilik dago. Orduantxe, zu gora eta gora zoaz. Izar ertz bakoitza zure gorputzerantz noratzen da… Halaxe da. Goxoa, eta zorrotza eta… zoragarria.\nArtean belauniko, eskua gizonaren zangorantz luzatu zuen, galtza beltz zikinerantz. Oihala ukitzear izan ziren haren hatz dardaratiak. Gero lurrera erori zen eskua. Zakur otzandua bezala makurtu zen.\n— Ederra da, justu zuk diozun bezalaxe. Baina afaltzeko ezer ez daukazunean ez da hainbeste.\nZutundu egin zen bera, tente, lotsatuta. Loreontzia eskaini zion eta haren besoetan jarri leunkiro.\n— Tori. Jartzazu zure gurdian, eserlekuan, bistan izango duzun tokian. Agian izango dut lanen bat zuretzat.\nEtxe atzealdeko trepeta artean aztarrika ibili zen eta aluminiozko bi pertz izorratu aurkitu zituen. Ekarri eta hari eman zizkion.\n— Tori, agian konpon ditzakezu.\nAldartea mudatu zuen. Atzera profesional.\n— Berri utziko dizkizut.\nGurdiaren atzealdean ingude bat jarri eta burdina-mailu bat atera zuen erreminta-kutxa koipetsu batetik. Atea gurutzatu zuen Elisak hura lanean ikusteko, lapikoko matxurak mailukatzen zituelarik. Ahoko keinua ziurra eta adituarena zen. Laneko une zailetan azpiko ezpaina bustitzen zuen.\n— Gurdian lo egiten duzu? —galdetu zion Elisak.\n— Gurdian, bai, etxekoandre. Euri edo eguzki, behi zahar bat baino lehorrago egoten naiz.\n— Ederra behar du —esan zuen berak—. Oso ederra. Nahiago nuke emakumeek halakorik egin ahalko bagenu.\n— Ez da emakume batentzako bizimodua.\nHortzak agerian utzi zituen, ezpaina pixka bat altxatuta.\n— Nola dakizu? Nolatan zaude hain seguru? —galdetu zion.\n— Ez dakit, etxekoandre —arrapostu berak—. Horixe ez dakidala. Hona hemen zure pertzak, konponduta. Ez duzu berririk erosi beharko.\n— 50 zentimorekin kitto. Prezioak baxu eduki eta lana ondo egiten dut. Horregatik dauzkat bezeroak asetuta errepidean gora eta behera.\n50 zentimoko txanpona ekarri zuen etxetik, eta gizonaren esku-ahurrean utzi.\n— Harrituko zintuzket zure lehiakide bihurtuta halako batean. Guraizeak zorrozten badakit. Eta konpon ditzaket lapiko txikietako matxurak. Erakutsi niezazuke emakume bat zer egiteko gai den.\nMailua erreminta-kutxa koipetsuan gorde eta ingudea ostendu zuen.\n— Oso bizimodu bakartia litzateke emakume batentzat, etxekoandre. Eta beldurgarria ere bai, gau osoan animaliak uluka gurdi azpian —gurdira igo zen eskua astoaren ipurdian jarriz oreka gordetzeko. Tokia hartu zuen eserlekuan, uhalei oratu zien—. Eskerrik asko, etxekoandre. Zuk esandakoa egingo dut, atzera Salinasko errepidera joango naiz.\n— Gogoratu —dei egin zion—. Bidean berandutzen bazara, harea heze mantendu.\n— Harea, etxekoandre? Harea? A, jakina. Krisantemoen ingurukoaz ari zara. Halaxe egingo dut.\nMingainaz klaska egin zuen. Animaliek tira egin zioten lepoko uhalari luxuz. Zakur deslaia atzeko gurpilen artean paratu zen. Gurdia biratu eta ekarritako biderantz mugitu zen, kale nagusirantz, ibaian aldamenetik.\nGurdiaren martxa mantsoari so iraun zuen Elisak hesiaren parean. Bizkarra tente zeukan, burua atzera botata, ikusmiran zeukan eszena erdi itxitako begietatik pixkanaka barnera ziezaion. Isilean mugitu zituen ezpainak, “adio-adio” hitzak osatuz. “Norabide argitsua da hori. Distiranta.” Bere hasperenaren soinuak harritu egin zuen. Dardara egin zuen eta ingurura begiratu ea beste inork entzun ote zuen. Zakurrek bakarrik aditu zuten. Buruak goratu zituzten berarengana, haien lurreko kuluxkatik, nagiak atera eta atzera lotara jarri ziren. Elisa jiratu eta etxera sartu zen presaka.\nSukaldean suaren atzean haztatu eta ur-tankea ukitu zuen. Ur beroz betea zegoen, eguerdiko bazkaritatik sobrante. Komunean arropa zikina erantzi eta txoko batera jaurtiki zuen. Apar-harri zati batekin bere gorputza igurtzi zuen, zangoak eta izterrak, bizkarra eta bularra eta besoak, azala urratuta eta gorri eduki arte. Lehortu zenean gelako ispilu aurrean egon zen bere gorputzari beha. Sabela sartu eta bularra atera zuen. Jiratu eta bizkarraldeari begiratu zion.\nTarte baten ostean janzten hasi zen, mantso. Azpiko arroparik berriena jantzi zuen, eta bere mediarik ederrenak, eta beretzat edertasunaren ikur zen soinekoa. Ilea atondu zuen kontu handiz, begiak marraztu eta ezpainak gorriz margotu.\nAmaitu aurretik apatxen harrabotsa entzun zuen, eta Henry eta laguntzailearen ahotsak abelburuak eskortan sartzen zituztela. Ataka ixtearen hotsa aditu zuen eta Henryren esperoan paratu zen.\nAtarian aditu zen haren oin-hotsa. Deika sartu zen etxera, “Elisa, non zaude?”.\n— Gelan nago, janzten. Ez nago prest oraindik. Bainatzeko ur beroa badaukazu. Mugitu, berandutzen ari da.\nGizona bainuontzian sumatu zuenean, haren trajea prestatu zuen ohean Elisak, eta alkandora, galtzerdiak eta gorbata aldamenean. Ohe alboan lurrean utzi zituen haren zapata ziratuak. Eta orduan atarira atera zen eta han eseri, leun eta zurrun. Ibaiko biderantz so egin zuen; sahats-lerroa artean hori ageri zen hosto izoztuez jantzita, eta lainoaren grisaren azpitik egunsenti zerrenda bat margotzen zela ematen zuen. Arrats grisak horixe zuen kolore bakar. Luze egon zen eserita, geldi. Oso tarteka begiak kliskatzen zituen.\nAtea danbateko batez itxiz azaldu zen Henry, etorrian gorbataren korapiloa estutuz. Elisa areago zurrundu zen eta keinua gogortu zuen. Henry banpez gelditu eta begiratu egin zion.\n— Hara, Elisa! Oso ederra zaude.\n— Ederra? Uste duzu eder nagoela? Zer esan nahi du “eder” horrek?\nHenryk zalantza egin zuen.\n— Ez dakit. Diferente ikusten zaitudala esan nahi dut, indartsu eta zoriontsu.\n— Indartsua naiz? Indartsua, bai. Zer da “indartsua”?\nGizona txundituta zegoen.\n— Ze jolas klase da hau? Jolasa da, ezta? Indartsu ikusten zaitut txahal bat zure belaunetan hausteko adina, eta zoriontsu hura sandia bat bailitzan jateko adina.\nZurruntasuna ezabatu zitzaion une batez.\n— Ez esan horrelakorik, Henry!! Ez dakizu zer esaten duzun —atzera zutitu zen—. Indartsua naiz —esan zuen harro—. Ez nengoen konturatua zenbateraino indartsu.\nHenryk traktorearen etxolara so egin zuen eta begirada berarengana itzultzean, bere onera ekarriak zeuzkan begiak.\n— Autoa aterako dut, berokia jantzi dezakezu motorra piztu bitartean.\nEtxera sartu zen Elisa. Autoa ateraino eramaten sumatu zuen eta motorra martxan jartzen, eta orduan bera berandutu zen kapelua janzten. Jarri eta kendu ibili zen. Henryk motorra itzali zuenean berokia jantzi eta atera zen.\nKabriolet txikiak jauzika egin zuen ibai aldameneko errepidean, txoriak uxatu eta untxiak sasira joanaraziz. Bi kurrilo zalapartatsu hegaldatu ziren sahats-errenkadaren gainetik eta ibaiaren altzora abaildu.\nErrepidean aurrerago Elisak puntu ilun bat ikusi zuen. Ezagutu zuen.\nAurreratuko zutenean ez begiratzen saiatu zen, baina begiek ez zioten obeditu. Hasperen egin zuen bere kautan tristeki, “bidetik urruti jaurti zitzakeen. Ez zen arazo handia izango, ez handiegia. Baina loreontzia gorde du”, azaldu zuen berak. “Loreontzia gorde beharra zeukan. Horregatik ez ditu bidetik urruti jaurti”.\nBihurgune bat pasatu eta gurdia ikusi zuen aurrean. Senarrarenganantz jiratu zen erabat, eta hartaka ez zituen gurdia eta hari tiraka ari zen parea ikusi, aurreratu zituztelarik.\nIstant batean pasatu zuten. Egina zegoen. Ez zuen gibelera begiratu.\nOzen esan zuen, motor-hotsaren gainetik: “Ona izango da gaur gauean kanpoan afaltzea”.\n— Mudatu zaizu aldartea berriro —aipatu zion Henryk, eta eskua bolantetik kendu eta haren belaun gainean jarri zuen—. Sarriago atera beharko zintuzket kanpora afaltzera. Biontzat izango zen ona. Astuna da arrantxoko bizimodua.\n— Henry —galdetu zuen berak—, ardoa edan genezake afaritan?\n— Jakina! Ondo egongo da.\nBerak tarte bat isilik egin zuen, eta gero erantsi:\n— Henry, borroka horietan, elkarri min handia egiten al diote?\n— Inoiz edo behin bai, baina ez oso maiz. Zergatik diozu?\n— Irakurri dut batzuetan muturra hausten diotela elkarri eta odola erortzen zaiela bularretik. Irakurri dut eskularruak astun eta lodi geratzen zaizkiela odolarekin.\nGizonak begiratu egin zion.\n— Zer arraio duzu, Elisa? Ez nekien halakoak irakurtzen zenituenik.\nAutoa bidegurutze batean gelditu eta eskuinera egin zuen, Salinas ibai gaineko zubitik.\n— Emakumerik inoiz joaten al da borroketara? —galdetu zuen Elisak.\n— Bai horixe, batzuk. Zer arraio duzu, Elisa? Joan egin nahi duzu? Ez dut uste gustatuko zaizunik, baina eramango zaitut benetan joan nahi baduzu.\nMalgu eseri zen:\n— O, ez. Ez. Ez dut joan nahi. Horixe ezetz —aurpegia aldendu zuen gizonarengandik—. Nahikoa izango da ardoarekin afaltzen badugu. Aski izango da.\nBerokiko lepoa jaso zuen, senarra ohart ez zedin negar motela zeriola —adineko emakume bati modura.


Eusko Jaurlaritzaren aldetik "babes falta" salatu du Argantzon ikastolak - Trebiñu - Alea.eus\nEstitxu Ugarte Lz. de Arkaute 2016-12-17 15:31\nIzan ere, Argantzon ikastolak Jaurlaritzaren diru-laguntza jaso du sortuz geroztik, Trebiñu osoan euskara sustatzeko. Kuadrillaren egoera administratiboa medio, Jaurlaritzako Hezkuntza sailak zuzenean diru-laguntza hori ematea legez kontrakoa da, eta horrenbestez Argantzungo Udalaren bitartez bideratzen da.\nEgoera larriaren aurrean, EH Bilduk azalpenak eskatu dizkio Iñigo Urkullu lehendakariari galdera sorta baten bidez, argitzeko zein diren bere asmoak Argantzon ikastolarekiko. Horren ildotik, Uberak azpimarratu du Jaurlaritzak bere garaian hartutako konpromisoa zorrotz bete behar duela, "Trebiñu osoan euskararen biziraupena eta sustapena bultzatzea funtsezkoa delako".\nJaurlaritzaren "konpromiso falta" ikusirik, Argantzon ikastola aurrera ateratzeko formula bat dute mahai gainean: Lehen Hezkuntza Trebiñutik ateratzea. Urizarrek azaldu duenez, "nahi duguna da zerbitzua hemen ematea, Trebiñutik atera gabe, baina halabeharrez atera beharko gara, ez digute beste aukerarik ematen".\nHala, Trebiñutik ahalik eta gertuen dagoen herriren batean ari dira tokia bilatzen, eta Urizarrek azaldu duenez, Manzanos herrian, Erriberabeitian, ari dira aukera bat aztertzen: "Guztiz lotu gabe dago, ondo hartu dute, eta kontu batzuen inguruan hitz egin dugu, baina falta zaigu aurrera jotzea".


Irekia Eusko Jaurlaritza - Gobierno Vasco :: Jasun Envirocare enpresa britainiarrak fabrikazio-lantegi bat irekiko du Enkarterrietan SPRI Taldearen laguntzaz, Europa hegoaldean operatzeko\nJasun Envirocare enpresa britainiarrak…\n<img src="https://www.irekia.euskadi.eus/uploads/cover_photos/53327/original/G_e_es.jpg" style="max-width:100%" alt=" Arangoiti industri gunea - Güeñes (Bizkaia)" />\nArangoiti industri gunea - Güeñes (Bizkaia) Iturria: Irekia\nJasun Envirocare enpresa britainiarrak –Erresuma Batuko aire-iragazkien fabrikatzaile handienetako batek- Jasun Filtración S.L. irekiko du Enkarterrietan, SPRI Taldeak inbertsioak atzemateko bere Invest in the Basque Country ekimenaren bitartez eginiko gestioei esker. Konpainiak duela gutxi sortu du bere filial Bizkaian eta Gueñes Industrialdean kokatuko da (3.000 m2ko azalera) Sprilur-en pabilioi batean.\nJasun Filtración S.L. enpresak iragazki mota zehatz bat fabrikatu nahi du Euskadin, oso sofistikatua. Horretarako, 5 milioi eurotik gorako inbertsioa egingo du eta 10 lanpostu baino gehiago sortuko ditu Enkarterrietako eskualdean, zeinak etekina aterako baitio enpresaren jarduerari. Ikusirik Brexit-ak sortu duen ziurgabetasuna eta kontuan izanik Europarantz zabaltzeko duen asmoa, manufaktura enpresa honek kokaleku pribilejiatua aukeratu du, SPRI Taldeko sozietateek “Invest in the Basque Country” estrategiaren bitartez garatutako ekintzei esker.\nEnpresak jakinarazi duenez, “Oso gustura gaude, ia urtebeteko lan eta prestakuntzen ondoren, orain badugulako oinarri bat Europa hegoaldeko merkatura zabaltzen hasteko”.\nJasun Envirocare enpresak 40 urtetik gorako ibilbidea du eta Erresuma Batuko aire-iragazkien fabrikatzaile handienetako bat da. Egoitza Somerset-en (UK) duen enpresa hau itzal handiko hornitzaile bat da, aire-iragazkien konponbide integralak eta energia eraginkortasuna optimizatzeko neurriak eskaintzen dituena kutsadura prebenitzeko eta, horrela, enpresa erabiltzaileek ingurumenean duten inpaktua hobetzeko. Orobat eskaintzen ditu aire garbia lortzeko konponbide integralak eta uraren higienerako zerbitzuak (garbiketa eta desinfekzioa).\n1972an sortu zenetik, konpainiak ospe handia lortu du enpresa “berde” gisa ur eta aire higienikoen tratamendurako zerbitzu eta konponbideak eskainiz, eta berrikuntza arloko esperientzia handia du horrelako produktuen garapen, instalazio nahiz mantenimenduan. Badu baita ere merkataritza elektronikoko sistema propio bat bere onlineko produktu eta zerbitzuak saltzeko, ISO eta Eurove kalitate-baldintza guztiak betetzen dituena.\n2014tik hona, atzerriko 92 enpresa kokatu dira Euskadin “Invest in the Basque Country” estrategiari esker\n2018an hamasei enpresa atzerritar kokatu ziren Euskadin eta lehendik zeuden beste hogeita bik inbertsio berriak egin zituzten, 644 lanpostu sortuz eta 136,3 milioi euro inbertituz SPRI Taldearen “Invest in the Basque Country” estrategiaren bitartez. Kopuru hori duela urtebetekoaren bikoitza da. Ekonomi Garapen eta Azpiegitura Sailaren menpeko zerbitzu hori 2014an martxan jarri zenetik, 92 enpresa atzerritar kokatu dira Euskadin “Invest in the Basque Country” estrategiaren bidez, eta 476,1 milioi euro inbertitu eta 1.986 lanpostu sortu dituzte.


Letxuga-kukuluak izokinarekin | Consumer\n250 g de Tuterako kukuluak\n250 g de izokin freskoa solomoan\n5 g de gatza\n5 g de askotariko piperrak\n5 g de azukre\n5 g de eliz\nJogurt grekoaren saltsa:\n30 g de jogurt greziar\n5 ml de sagar-ozpina\nMarinatutako belar pixka bat\n100 g de Cherry tomateak apaintzeko\n1 ud de arrautza egosia, laguntzeko\nHozkailuan sartu eta estalkia duen ontzi batean, jarri izokinaren solomoak zerrendatan moztuta eta igurtzi azal guztia, pipermin bat, eta azukre apur bat, andela, ezkai tanta bat, eta usaintzeko moduko belar usaintsu bat. Ontzia estali eta hozkailuan sartu 24 orduz. Hurrengo egunean, sarrerakoa edo entsalada prestatzen dugunean, hozkailutik ordubete lehenago ateratzen dugu ontzia, giro-tenperatura har dezan.\nEntsalada prestatzen hasi eta gero, garbitu eta zatitu xerra finetan Tuterako kukuluak. Modenako olio eta ozpin pixka batekin ondu. Kukulu zatituak eta onduak ditugu, eta, horien gainean, izokin marinatuzko zatiak. Zerbitzatzeko iturri batean jarri. Gainean arrautza egosi pixka bat egiten dugu.\nTomatetxo txiki batzuekin eta jogurt grekoaren koilarakada batzuekin laguntzen dugu. Saltsa hau egiteko, bi jogurt-koilarakada oliba-olio birjin pare batekin, sagar koilarakada bat, gatz pixka bat eta belarrekin batera, izokina bota dugu. Osagai guztiak nahasi, saltsa homogeneoa izan dezan, zerbitzatzeko unean erantsiko duguna.\nKaloriak 199 10%\nAzukreak 3,6g 4%\nGatza 1g 14%\nKukuluak letxugen familiako landareetako bat dira. Barazki horien ezaugarri bereizgarria da zapore bereizgarria, mikatza eta bitamina-ekarpen handia. Ur asko du, eta horrek kaloria gutxi ematen du; bereziki aberatsa da A, C eta E bitaminetan, eta horiek guztiek ahalmen antioxidatzaile handia dute. Gainera, C bitaminak elikagaien burdina xurgatzen laguntzen du eta immunitate-sistema indartzen du. Izokin freskoarekin prestatzen da, arrain urdin bikainarekin. Elikagai honen onurak asko dira; omega 3 gantz azidoen presentzia handiaren ondorioz, ezaugarri kardio osasungarriak nabarmentzen dira. A, B3, B6, C bitaminen iturri da, baita sodioa, fosforoa, kaltzioa, potasioa, magnesioa eta burdina bezalako mineralak ere. Saltsa laguntzaile gisa jogurt-saltsa erabiltzen da, jogurt grekoa, azken kaloria-edukia areagotzen duen aderezia, gantz saturatua eta azukreak gehitzen ditu, baina zaporea ere bai eta testura hobetzen du.


Nerea Loiola dazlearen "Epizentroa" ipuin-liburua izango dute berbetagai gaurko saioan euskarazko irakurleen klubeko kideek; saioa arratsaldeko 7etan izango da, kulturguneko erakusketa-gelan.\nUdaleko Hizkuntza Politikaren Batzordearen ekimenez herrian duela urte batzuk sortu zen Euskarazko Irakurleen Klubak gaur egingo du ikastute berriko lehendabiziko saioa, Nerea Loiola (Deba,1985) idazlearen "Epizentroa" ipuin-liburuaren gainean jarduteko.\nZazpi ipuinez osatua da Nerea Loiolaren lehen narrazio bilduma hau. Gai ugari ukitzen ditu: maitasuna, desioa, sexua, gurasotasuna, zoriontasunaren eraikuntza, nahiak-ardurak-ezinak... Estilo fina eta erakarmen-indar handiko istorioak, beti giza harremanen ardatzaren kiran, xehetasunari eta keinuari adi.\nApurka-apurka kluba handitzea doa. Hamahiru lagunek eman dute izena ikasturte berrian.\nNorbaitek izena ematea nahiko balu, Udaleko Hizkuntza Politikaren Departamentuarekin harremanetan jarrri beharko luke (sustapena@soraluze.eus).


naiz: agenda - XXXIII Antzerkiaren Maiatza\nXXXIII Antzerkiaren Maiatza\n2017/05/19 - 2017/05/28\nMaiatzaren 19tik 21era ospatuko da Hendaiako XXXIII Antzerkiaren Maiatza, mota askotako ikuskizunekin. Ekimenak herriko leku ezberdinetan kokatuko dira, Joncaux auzoa, Gaztelu Zaharra, Gazteluko oihal-etxea eta Dongoxenia auzoan, besteak beste.\nMaiatzaren 19an honako antzezlanak izango dira ikusgai: Os'o taldearen ‘Mon prof est un troll’, NyangaZam taldearen ‘Alter ego’, Les Soeurs Goudron taldearen ‘Dames de France’ edota Borobil teatroaren ‘Jokoz kanpo’.\nBestalde, hilaren 20an, Doos Colectivoren ‘El fin de las cosas’, Les Rustines de l'Angeren ‘Ça va vaiser’, Les Pieces Jointes taldearen ‘Quatuor Tour des Anges’ edota Carnage Productiones ‘Ma vie de grenier’ ikuskizunak eskainiko dira, besteak beste.\nMaiatzaren 21ean, Mutxiko elkartearen ‘Euskal dantzak’, Chimères taldearen ‘Azken itzulia’, Bruitquicourt taldearen ‘The King of the Kingdom’, Humani Théâtreren ‘Electre’, Tango Sumo taldearen ‘Les Achilles’ eta Les P'tits Bras taldearen ‘L'odeur de la sciure’ obrak izango dira.\nHorrez gain, bi tailer ere izango dira maiatzaren 27 eta 28an, bata haur eta gazteentat eta bestea helduentzat. Bi ekimenak Chimères taldeak zuzenduko ditu eta Mendi Zolan izango dira.\n33º Antzerkiaren Maiatzaren egitaraua


Bilboko konpartsak - Wikipedia, entziklopedia askea.\nBilboko konpartsak Aste Nagusiaren osagarri herrikoi garrantzitsuena dira, bai eta hiriko festetako sortzaile historikoak eta urteroko antolatzaile ofizialak ere, Udalarekin batera. Txosnak dituzte agertoki nagusia.\nGaur egun 30 konpartsa inguru daude, 2002an sortutako Bilboko Konpartsen Federakundeak koordinaturik. Beteranoenen artean Txomin Barullo, Bizizaleak, Hontzak, Moskotarrak, Pinpilinpauxa, Satorrak eta Uribarri ditugu, 1978an jaiekin eurekin batera sortutakoak. Berrienak, aldiz, Altxa Porrue, Txinbotarrak, Zaratas, Komantxe, Piztiak eta Trikimailu dira.\n2005ean Gogorregi Konpartsa koordinakundetik at gelditu zen. Federiko Ezkerra konpartsa, 1978an Euskadiko Ezkerrako kideek sortua, 90ko hamarkadako erdialdean desagertu zen baina 2012tik aurrera PSE-EEko kideek izen bereko txosna jartzen dute Plaza Biribilean.\n1 Gaur egungoak\nHau Pittu Hau!.\nHor dago Abante!.\nMahats-Herri Begoñakoa, hasierako urteetan ibili zena (1978-1984 edo).\nBilboko konpartsen webgune ofiziala\nAzken aldaketa 27 azaroa 2019(e)an, 20:52(e)tan


“Lan ona egin dute arraunlariek” – Zumaiako Telmo Deun Arraun Elkartea\nPosted bykudeatzailea\t 2011(e)ko uztailak 17 Leave a comment on “Lan ona egin dute arraunlariek”\nZumaia zortzigarren izan zen atzo, Pedreñan (Espainia), San Miguel ligako estropadan. Atzetik utzi zituen sailkapen nagusian azken lau tokietan daudenak: Castro, San Pedro, Orio eta Camargo. Ondorioz, urrunago ditu jaitsiera eta jaitsierako kanporaketa.\nBigarren txandan egin zuen arraun Telmo Deunek, aurkari handiak alboan zituela: Pedreña, Hondarribia eta Tiran. Hasiera samarretik geratu zen atzean, baina duin jardun zuten arraunlariek, burua galdu gabe eta arraunketari eutsiz. Ez da erraza izaten atzean geratu eta horrela jardutea, baina atzo, arraunlariek lortu zuten.\nBandera Kaikuk irabazi zuen, eta ligan, Urdaibai da lider berria.\nAtzoko sailkapena: http://www.ligasanmiguel.com/resultados/ver.php?id=eu&r=1301305055\nXanti Zabaleta pozik zen estropada amaitu eta gero: “Oso txanda gaiztoa genuen, maila handiko aurkariekin. Espero genuen gertatu dena gertatzea; hau da, atzean geratzea. Baina duntasun handiz jardun dute arraunlariek, eta lan ona egin. Azken bi luzeetan hobeto moldatu gara, enfilazioa aldatzeko erabakia hartu dugu uneren batean, korronteak aldatu egin direlako, eta erabaki zuzena izan da. Lehen txandako laurak atzean utzi ditugu, eta emaitza ona da gaurkoa”.


ikasbil.eus: Aldizkari Digitala: Ibilgailu elektrikoak, etorkizuneko garraioa\nIbilgailu elektrikoek indarra hartu dute azken urteotan. Sortu, XIX. mendean sortu ziren, baina XXI. mendera arte motordun ibilgailuetan gasolina eta gasolioa izan dira nagusi. Orain, ordea, ibilgailu elektrikoen erabilera areagotu egin da; batetik, erregaien prezioa igo egin delako, eta bestetik, ingurumena babestu nahi delako.\nAuto elektrikoa kargagunean. Argazkia: Waldemar Brand\nMota guztietako ibilgailu elektrikoak daude gaur egun: tranbiak, trenak, metroa, autoak, autobusak, motorrak, itsasontziak, hegazkinak, kamioiak, patineteak edota bizikletak. Adituen, arabera, gainera, hazten jarraituko du, eta 2030erako % 22ko hazkundea izango du.\nIbilgailu elektrikoek dituzten onurak argiak direla dio Igor Gonzalezek, Dbus-eko (Donostiako tranbia konpainia) zuzendari kudeatzaileak: “Nik uste dut abantailak argiak direla. Alde batetik, zure igorpen kutsatzaileak asko murrizten dituzu; ez dago erregai fosilaren erreketa. Bestalde, isiltasuna aipatuko nuke. Alderatzen baduzu diesel motorrez dabilen autobus bat elektriko batekin aldea nabarmena da”.\nBizikleta elektrikoen hazkundea\nLau gurpileko ibilgailuetan hazkundea sumatu da; hala ere, bi gurpilekoetan ez da gutxiago izan: bizikletak edo patineteak, esate baterako, asko ugaritu dira. Batez ere hiriburuetan antzeman da igoera hori, eta eskaera ikusirik, Donostian, Bilbon eta Iruñean bizikletak alokatzeko zerbitzu publikoak martxan dira aspalditik. Arrakasta duten zerbitzuak dira, baina COVID-19ak eragin die, eta denbora batez eten ere egin dira zerbitzu horiek.\ndBizi sistema berritua\nDonostiako dBizi zerbitzuaren kasuan, sistema berria diseinatzeko aprobetxatu dute etenaldia, eta jada berriz martxan da Dbus konpainiaren ardurapean.\nDonostiako Antigua auzoan jarri duten bizikleten geltoki berrietako bat. Argazkia: Ikasbil\ndBizi sistema 2013an jarri zuten martxan lehendabizikoz. 2020an berritu ondoren abiatu da berriz zerbitzua 32 geltokirekin eta 267 bizikleta mekanikorekin. Bigarren fasean 12 geltoki berri gehituko zaizkio, eta 120 bizikleta, kasu honetan, elektrikoak izango dira. Lau urte pasatzen direnerako 69 geltoki eta 574 bizikleta erabiltzeko aukera izango da Donostian. Geltoki guztiak mistoak izango dira, hau da, bizikleta mekaniko zein elektrikoak egongo dira eskuragarri. Bizikleta elektrikoek kolore berdea izango dute eta mekanikoek urdina.\nBizikleta elektrikoen erosotasuna\nBizikleta elektrikoei esker hiriko edozein txokotara iritsi daitezke hiritarrak. Hala dio Josu Nabarnizek, bizikletaz lanera joaten den donostiarrak: “Ez dio axola erabiltzailearen adinak ezta egoera fisikoak ere. Bizikleta elektrikoarekin urrutien dauden auzoetara eta leku aldapatsuenetara iristeko gai da edonor. Hain justu, aldapan gora erabiltzen da gehien bizikleta elektrikoa”.\nBizikleta elektrikoak oso erosoak dira hirian barrena mugitzeko. Argazkia: Ikasbil\n“Nik esaterako – jarraitu du Nabarnizek – bizikleta Groseko geltokian hartzen dut, Katalunia plazan dagoen geltokian. Handik Antiguora etortzen naiz bidegorria erabiliz. Kontxatik etortzea atsegin dut, pasealeku ederra da lanera joan zein bueltatzeko. dBizi zerbitzua niretzat oso erosoa da, izan ere, ez dut autobusaren ordutegiaz edota autoa aparkatzeaz arduratu behar. Gainera hiritar guztiek dute geltokiren bat etxetik gertu”.\nZerbitzuak bizikletaz gozatzeko aukera eskaintzen du, baina horretarako beharrezkoa da erabiltzen den bizikletaren zaintza egokia egitea. Nabarnizek azpimarratzen duen moduan, “Norberarena balitz bezala zaindu behar du erabiltzaile bakoitzak hartzen duen bizikleta, azken finean, bizikletak guztionak dira. Guztiok nahi izaten dugu egoera onean egotea hartzen dugun bizikleta”.\nEtorkizuneko mugikortasuna: elektrikoa\nBizikleta elektrikoaren erabilera batez ere hirietan antzeman da, baina ibilgailu elektrikoen areagotzea orokorra da. Klima-aldaketak erakutsi du etorkizuneko mugikortasuna ibilgailu elektrikoen bidetik datorrela. Energia % 100 berriztagarria da, CO2 isurpenik gabe eta zaratarik gabe. Ibilgailu elektrikoak kargatzea, gainera, gasolioa botatzea baino merkeagoa da, eta mantenu aldetik behar gutxiago dituzte.\nDbus konpainia pixkanaka bere flota berritzen ari da. Argazkia: Ikasbil\nHorregatik Igor Gonzalezek, DBuseko zuzendari kudeatzaileak argi du: “Etorkizuneko mugikortasuna ekologikoa izango da, berdea. Ezin ditugu erregai fosilak dituzten motorrak erabili, hori uste dut argi dagoela. Bertan, mix teknologiko bat egongo da: alde batetik, autobus hibridoak, gero eta presentzia gutxiago izango dutenak eta, bestalde, floten elektrifikazioak. Hori guztia auskalo mugikortasuneko zein beste elementu integratuta”.\nEtorkizuna hortik datorrela ikusita, sektorea oso azkar ari da aurrera egiten. Ibilgailu elektrikoen autonomia gero eta handiagoa da, eta kargaguneen sarea gero eta hedatuagoa dago.\nZein da Dbusen mugikortasun eredua?\nDonostiako tranbia konpainia gara, 1886. urtean sortutako konpainia. Nik esango nuke gure mugikortasun ereduak hiru zutabe nagusi dituela: alde batetik, erosoa izan behar du; guk eskaintzen dugun zerbitzuak erosoa izan behar du. Jasangarria izan behar du eta nolabait ere erakargarria.\nZein motatako ibilgailuak erabiltzen dituzue?\nTeknologiaren aldetik esango nizuke hiru multzo inportante (nagusi) ditugula: alde batetik, orain arte autobus tradizionala izan dena, dieselen bitartez aritzen direnak, hori bloke (multzo) handi bat izan da. Eta, orain, batez ere 2014. urtetik aurrera, elektromugikortasuna lantzen hasi gara. 2014tik aurrera bi bide desberdin hartu ditugu gure zerbitzua geroz eta jasangarriagoa izateko. Alde batetik(an), hartu den erabakia izan da ez ditugula diesel bitartez aritzen diren autobusak erosiko. Erosketa guztiak izango dira bai autobus hibridoena eta bai autobus elektrikoena. Orduan jada lortu dugu, gutxi gorabehera, gure flotaren %40 autobus elektrikoena izatea eta autobus hibridoena.\nZein dira mugikortasun elektrikoaren abantailak?\nNik uste dut abantailak argiak direla. Alde batekin(an), zure igorpenak, zure igorpen kutsatzaileak, asko murrizten dituzu; ez dago erregai fosilaren erreketa, ez dago. Beste aldetik(an), isiltasuna aipatuko nuke. Konparatzen (Alderatzen) baduzu diesel motorrez aritzen den autobus bat elektriko batekin aldea nabarmena da.\nDBizi sistema kudeatzen hasiko zarete. Nolakoa da sistema berria?\nIkusi genuen irtenbide edo soluzio teknologiko egokiena sistema misto batena dela. Alegia, nolabait ere, konbina ditzagun bizikleta elektrikoak eta mekanikoak; lortu dezagun kopuru handi bat eta, horrela, lortuko dugu sistemaren arazo logistikoak ahalik eta gutxienak (txikienak) izatea.\nNolakoa izango dela uste duzu etorkizuneko mugikortasuna?\nAlde batekin(an), mugikortasun ekologikoa izango da, berdea. Ezin dugu (ditugu) erregai fosilak dituzten motorrak erabili, hori uste dut argi dela (dagoela). Bertan, nolabait ere, mix teknologiko bat egongo da: alde batetik(an), autobus hibridoak izango ditugu, geroeta presentzia gutxiago izango dutenak. Eta, bestalde, nolabait ere, flotaren elektrifikazioak indar handiagoa hartuko du. Eta guzti hau (hau guztia) lehen esandakoarekin konbinatuz, alegia, beste mugikortasun ereduak kudeatuz; bai bizikleta publikoa edo etorkizunean auskalo mugikortasuneko zein elementu integratuz.\nAuto elektrikoa etorkizun\nB1 Jarduera-sekuentziak Nabarmenak


UKEk ez ditu kirol ikastaroen kuotak kobratuko jarduerak etenda dauden bitartean\nErmuko Udal Kirol Erakundeak kirol ikastaro bat edo premium tarifa kontratatuta duten erabiltzaileei jakinarazten die jarduera etenda dagoen bitartean ez dela kuotarik kobratuko.\nHori horrela, zerbitzua berriz hasteko baimena ematen denean, edozein egun izanda ere, eguneroko kirol-jarduerarekin jarraitzeko asmoa duten pertsonek ez dute inolako izapiderik egin behar, euren plaza bermatuta geratzen baita, eta berriro martxan hasi arte, ez zaie ezer kobratuko.\nAlarma egoeraren ostean jarduerarekin jarraitu nahi ez duten ikastarogileek, ordea, baja eman beharko dute Ermuko UKEren webgunean eskuragarri dauden honako bide telematikoen bitartez:\nAbonua izanez gero: sartu online bulegoan eta baja eman Ikastaroak atalean.\nAbonua ez baduzu edo erregistroa ez baduzu webgunearen bitartez egin: honako baja inprimakia bete eta posta elektronikoz bidali clientes@imdermua.com helbidera.\nBitartean, kirola etxean\nAlarma egoerak irauten duen bitartean herriko kirol instalazioak itxita egongo diren arren, jada ez dugu aitzakiarik etxean jarduera fisikorik ez egiteko.\nIzan ere, UKEko kirol-langileak etxean egiteko moduko ariketa eta jarduera fisikoekin bideoak prestatzen ari dira. Material horien bitartez, norberaren egoera fisikoaren eta osasunaren galera saihestu nahi da.\nBPXport enpresak, UKEko aretoko kirol zerbitzuak kudeatzen dituenak, web-plataforma bat sortu berri du. Bertan, askotariko jarduera koreografiatuak, funtzionalak, gimnasia leunak eta haurrekin egiteko jarduerak eta jolasak biltzen dira. Hori guztia etxetik atera gabe eta, kasu gehienetan, kirol material berezirik behar izan gabe egin daiteke.\nEtxean kirola egiteko plataforma\nCopyright © 2022 IMD Ermua


Julen Zelarain: «Traba hau paretik kentzeko modua akordioa erdiestea bada, gu prest gaude» | Politika | Berria\nJulen Zelarain. 13/13 sumarioko auzipetua\n«Traba hau paretik kentzeko modua akordioa erdiestea bada, gu prest gaude»\nJulen Zelarain (Donostia, 1967) Amnistiaren Aldeko Mugimenduaren eta Askatasunaren aurkako auzian epaitu zuten 2008an, beste 26 kiderekin batera. Hamar urteko espetxe zigorra ezarri zioten, eta 2015eko urtarrilean libre gelditu zen. Orain, 13/13 auziko epaiketari egin beharko dio aurre, beste zazpi auzipetuekin batera.\nNoren kontrakoa izan zen 2010eko apirileko polizia operazio hura?\nSarekada izan zenean, ni espetxean nengoen 2008tik; pentsa zein izan daitekeen nire parte hartzea. Baina eman zioten tratamendu mediatikoagatik, presoen eskubideen inguruan lanean ari ziren pertsonen kontra jo nahi zuten, abokatuen kontra bereziki. Hala aurkeztu zuten behintzat.\nEta zer helburu zuen?\nGaur egun begien bistakoa da zein zen egoera garai hartan ezker abertzale osoan eta orobat Euskal Herrian. Ahalegin sendo bat egiten ari zen egoera politikoari bira handi bat emateko: gure herrian orube demokratiko bat ezartzea eta bortizkeria hortik kanpo uztea. Pertsona horiek eginkizun bat izan zezaketen presoak ere eragile aktibo bilakatzeko eta ekarpena egiteko prozesu horretan. Prozesu hori oztopatu eta zangotrabatzeko borondate bat zegoen.\nLehen esan duzu «indefentsio» egoeran zaudetela. Zergatik?\nAlde batetik, garai hartan bazegoen ingeniaritza juridiko eta legal bat, oraindik ere badirauena, dena salbuespenez betetzeko, eta salbuespenezko legeak egiten direnean ohiko eskubideak urratzeko izaten da.\nBeste aldetik, Auzitegi Nazionala bera dugu; ezin izango dugu inoiz epaitegi justu eta inpartzialtzat hartu, oso parte inportante bat izan da beti estatuak bultzatutako errepresio estrategian, eta gaur egun ere horretan jarraitzen du. Haren eskutik etorri dira hedabideak itxi izana, alderdi eta erakundeak legez kanporatzea eta abar. Hark epaitu behar zaituenean, ezin duzu justizia askorik espero.\nCNI Espainiako zerbitzu sekretuak operazio haren abiapuntuan egon ziren.\nHori ere bada indefentsiorako arrazoia: operazioa CNIk eta Guardia Zibilak bultzatu zuten, eta gure herrian badakigu horrelakoetan gauza zikin eta itsusiak espero ditzakegula. [Javier] Gomez Bermudez epaileak behin baino gehiagotan eskatu zuen CNIren paperak sekretupetik ateratzea, horiek zirelako operazio horien iturburua, eta ez zuen lortu.\nOhikoa da horrelako operazio batean CNIk parte hartzea?\nParte hartze hori ezaguna izatea, seguru asko, ez. Beste kontu bat da oso litekeena dela Espainiako zerbitzu sekretuek hainbat kontutan esku hartzea iritzi publikoak jakin gabe. Kasu honetan jakin egin da, seguru asko beste biderik ez dutelako izan. CNI izan da honen guztiaren iturburua, eta, nire ustez, horren larritasuna ikaragarria da.\nAtxilotuetako zenbaitek tortura eta tratu txarrak salatu zituzten. Hori ere ohikoa da, baina kasu honetan egon da hain ohikoa ez den osagarririk, ezta?\nHaien hanka sartzea izan zen, normalean izaten ez dutena. Atxilotuetako baten etxera joan ziren, hura miatzera, eta alde egin zutenean guardia zibil bati txostena mahai baten gainean ahaztu zitzaion. Txosten hartan argi eta garbi agertzen zen nortzuk atxilotu behar zituzten, eta bakoitzari zer tratu eman behar zioten; adibidez, abokatuak «ez ukitzeko», eta besteekin bidea «libre» zegoela. Edonola ere, ez dut uste gaur egun inork horrelakorik behar duenik jakiteko zer gertatzen zen garai hartan atxilotuekin.\nArgi esan duzue prest zaudetela fiskaltzarekin akordio bat egiteko.\nGuk bat egiten dugu gure herrian egiten ari den apustu politikoarekin. Auzi honek garai bateko estrategiari erantzuten dio, eta traba da prozesu horretarako. Traba hori paretik kentzeko modua akordio bat egitea bada, gu prest gaude. Baina gaur egun ez dago akordiorik, eta Auzitegi Nazionaletik datozen zenbait zantzu, adibidez Bateragune auziko epaiketa berriro egin nahi izatea, ez dira norabide onekoak.


Tratamenduaren arduraduna GOROSTIETA, S.L., IFK: B20690517 rekin. eta merkataritza-izena LUBA AHOLKULARITZA.\nEuropako Parlamentuaren eta Kontseiluaren 2016/679 (EB)araudiaren arabera xedapenekin bat etorriz eta bere arau aplikagarriak betez, webgunearen arduradunak jakinarazten die erabiltzaile guztiei, gure webgunean eskuragarri dagoen formularioaren bidez borondatez emanten dituzuen datuak tratatuak izango dira, GOROSTIETA, S.L.´k eta IFK B20690517 rekin, Enparan, 45 behea, 20730 Azpeitia (Gipuzkoa) helbidean.\nZuk emandako datuak beharrezkoak dira eskatutako zerbitzuak bermatzeko, eta honako helburuekin tratatuko dira:\nBezeroen kudeaketa, kontabilitate, zerga eta administraziorako\nBezeroen kudeaketa, Laboral arloa.\nAurrez ikusitako xedeak betetzeko,zure datuak komunikatu ahal izango dira: Erakundeak edo arduradunarekiko zuzenkean erlazionatutako pertsonak: Zerga administrazioa, Administrazio publikoaren beste organo batzutk, Bankuan, Aurrezki Kutxak eta Landa-aurrezki bankuak; Gaiarekin lotutako administrazio publikoa.


Landa eremua digitalizatzeko lanak abiatuko ditu Aldundiak - Noticias de Gipuzkoa\nLanda eremua digitalizatzeko lanak abiatuko ditu Aldundiak\nAurten 225.000 euroko aurrekontua izango du lursailak GPS bidez geoerreferentziatzeko\n– m. tolosa 09.06.2021 | 00:53\nDonostia – Gipuzkoako Foru Aldundiak landa-inguruneko lurren digitalizazioa bultzatuko du, urtero udalei zuzendutako laguntzen deialdi berri baten bitartez lur sailak GPS bidez geoerreferen-tziatzea ahalbidetuz.\nEider Mendoza foru bozeramaileak atzo Donostian emandako prentsaurrekoan iragarri zuenez, Foru Gobernuaren Kontseiluak argi berdea eman dio landa-lurzoruko lursailak mugatzeko deialdiari, aurten 225.000 euro bideratuz.\nLanda-inguruneko jabegoen mugak hobeto defini-tzea eta eguneratzea da Aldundiak martxan jarriko duen egitasmo honen helburua. Horretarako, dauden mugak eta mugarriak behar bezala identifikatu eta horien kartografia digitala egingo da.\nMendozak azaldu zuenaren arabera, hamarkada baten buruan "Gipuzkoako landa-lur guztien kokapenak GPS bidez geoerreferentziatuta egotea" da Aldundiaren asmoa.\nGipuzkoako lurren %90 landa-lurzoru dira, eta historikoki espazio horiek baserriari lotuta egon dira. Azken hamarkadetan, ordea, Gipuzkoako gizartearen urbanizazio-prozesuak jabego-esparruen eta horien mugarrien gaineko ezagutza galtzea ekarri du.\nEgitasmo honetarako aurreikusitako hamar urteko inbertsioa 3 milioi eurokoa da (300.000 euro urtean); udalerri bakoitzak jarri beharko du gainerako % 50a, eta proiektuak ez du inolako kosturik izango lurren jabeentzat.\n"Asmo handiko proiektua da, Aldundiak eraldaketa digitalaren alde egin duen apustua landa-eremura ere zabalduko duena", eta datu-base eguneratu bat izatea baliatuko du, "errealitatera egokitutako bultzada eta plangintza politika eraginkorrak eta berritzaileak har-tzea" erraztuko duena.\nDigitalizazio-prozesua konplexua izango da, lursailak banan-banan bisitatuko baitira, mugak ezarri, koordenatuak jaso eta mugarriak kontuan hartuz.\nHasi dira Azkoitia eta Urretxu arteko errepideko obrak.


Ttiri Gorostidi eta Uxue Iñurrita, lehenengo emakume talai-dantzariak — dantzan.eus\nHemen zaude: Hasiera › Komunitatea › Kattalin Agerre › Ttiri Gorostidi eta Uxue Iñurrita, lehenengo emakume talai-dantzariak\nTtiri Gorostidi eta Uxue Iñurrita, lehenengo emakume talai-dantzariak\nTtiri Gorostidi eta Uxue Iñurrita. Argazkia: Tolosaldeko Ataria\nHogeita bost urte dira lehenengo aldiz neska-mutilez osatutako talai dantzari taldea atera zela. Ttiri Gorostidi izan zen Talai dantzari atera zen lehen emakumea. Handik hiru bat urtera, berriz, Uxue Iñurrita animatu zen. Tolosaldeko Atarian bi talai-dantzari ohiak elkarrizketatu ditu Eneritz Maizek.\nTalai-dantzariak, Amezketa, 2018-02-10. Argazkia: Eire Vila - Dantzan CC-BY-SA\nTtiri Gorostidik eta Uxue Iñurritak umetatik bizi izan dute talai-dantzarien festa. Gorostidik betidanik ezagutu duela dio eta Iñurritak ere umetako oroitzapenak ditu. Aitak oso maiteak zituela dio eta umea zela aitarekin ibiltzen zela talai-dantzarien atzetik gogoratzen du. Aita izan zen galdu ondoren berreskuratzen ibili zenetako bat.\nUmeak zirela talai-dantzariak gizonezkoak bakarrik izaten ziren eta emakumeak poltsarekin edo trikitiarekin ateratzen ziren. Gorostidi ere hasieran poltsarekin atera zen eta horrela ari zela dantzan hasi zen; "Dantzara pentsatzen dut 'egin ezazu dantza' bat esanez hasi ginela. Gero mutilak falta zirela uste dut dantza egiteko, eta jende faltarekin animatzen al ginen dantzarako galdetu, eta gu aurrera joan ginela".\nTalai-dantzariak, Amezketa, 2008-02-04. Argazkia: Oier Araolaza - Dantzan CC-BY-SA\nHandik hiru-lau urtera Iñurritak dantzatu zuen. "Herri ekimenean ibiltzen ginen garai hartan, hamasei-hamazazpi urterekin, eta Talai dantzak egokitzen zirenean nahi zuenak parte hartzen zuen. Ez zen emakumezko edo gizonezko bereizketarik egiten; apuntatzen zenak dantza egiten zuen", dio Iñurritak.\nNeskak talai-dantzari irten izana hasieratik ondo ikusi izan dela herrian diote; "Agian indar gehiago zeukan tradizioa mantentzeak. Urte askoan egon zen gerra garaian-eta egin gabe, eta nik uste dut indar gehiago zuela herrian Talaiak etortzeak, neskak edo mutilak ziren begiratu gabe".\nParranda eta dantza\nTalai-dantzari garaiko oroitzapen oso politak dituzte bi emakumeek. Parranda, festa eta dantza denak batzen zirela diote, "animatuta ibiltzen ginen hasieratik, baina egia da, dantza egin behar zenean serio egiten genuela.\nTalai-dantzariak, Amezketa, 2019-03-02. Argazkia: Eire Vila - Dantzan CC-BY-SA\nAskotan Tolosako inauterietako ajea gainean zutela ere agertzen omen ziren; "Damutzen ginen goizean, baina hala ere berdin zion. Ateratzen ginen momentutik dena ahazten zen, eta agian gauean berriz ere parrandara joaten ginen. Ondo pasatzen genuen!"\nTalai-dantzariak, Amezketa, 2018-03-02. Argazkia: Eire Vila - Dantzan CC-BY-SA\nLau bost urtez aritu ziren bai Gorostidi, bai Iñurrita. Ikasketak tarteko eta atzetik gazteak gogotsu zetozela ikusita utzi zioten talai-dantzari irteteari.\nElkarrizketa: "Indar gehiago zuen Talaiak etortzeak, neskak edo mutilak ziren begiratu gabe" (Tolosaldeko Ataria, 2020-02-14)